Favorizacija u ime kvaliteta - Radio Goraždevac\nVršilac dužnosti premijera, Ramuš Haradinaj, je čestitku povodom početka školske godine 2019/2020 uputio iz dvorišta gimnazije „Loyola”, privatne škole osnovnog i srednjeg nivoa u Prizrenu. Dana 2. septembra, Haradinaj je zajedno sa svojom suprugom vodio sina na prvi dan škole, kao gimnazijalca u „Loyoli”, gimnaziji kojoj je vlada na čelu sa Haradinajem 2. oktobra 2018, dodelila 658,858 evra.\nKabinet premijera nije odgovorio na pitanja BIRN-a o tome koliko premijer plaća školovanje svog sina. Ni Fadilj Hamzaj, predsednik Odbora i generalni direktor škole „Loyola”, nije rekao koliko porodica Haradinaj plaća za školovanje svog sina.\n„…Veoma smo posvećeni da zaštitimo privatnost naših učenika i po ovom osnovu ni vama nećemo, u ovom slučaju, dati informacije o ličnim podacima učenika ili roditelja”, kaže Hamzaj za BIRN.\nOn je govorio o cenama koje učenici plaćaju za školovanje u gimnaziji „Loyola”. Cene se nalaze u rasponu od 840 evra za osnovnu školu do 1,020 evra za srednju. Sa druge strane, postoje i ponude za dnevni boravak osnovaca ili boravak u studentskim spavaonicama za učenike srednje škole, što dostiže i do dodatnih 2,160 evra.\nŠkolovanje u školi „Loyola“:\nOsnovna škola – 70,00 EUR/mesečno – 840,00 EUR/godišnje,\nDnevni boravak 60,00 EUR/mesečno- 720,00 EUR/godišnje (sem školske tarife)\nGimnazija 85,00 EUR/mesečno – 1.020,00 EUR/godišnje,\nStudentske spavaonice 180,00 EUR/mesečno– 2.160,00 EUR/godišnje (sem školske tarife)\nOva gimnazija osnovana 2005. godine dobila je finansijska sredstva od Vlade Kosova na osnovu memoranduma potpisanog 2004. godine sa ‘Asociation Loyola-Gymnasium’. Glavni revizor je osporio pravnu osnovu po kojoj je Vlada Kosova vršila uplate na račun ove škole.\nNakon osporavanja od strane Nacionalne kancelarija za reviziju, vlada na čelu sa Isom Mustafom prekinula je uplate gimnaziji. Ista vlada nije uspela da ratifikuje memorandum sa ovom gimnazijom, kao međunarodni sporazum. Međutim, vlada na čelu sa Ramušom Haradinajem je odblokirala isplate za ovu gimnaziju.\nJavne škole bez fotokopir aparata\nVlada Kosova, na čelu sa Haradinajem 2. oktobra 2018. godine, izdvojila je 658,858 evra za ovu privatnu školu. U obrazloženju odluke stoji da se „sredstva za gimnaziju „Loyola“ dodeljuju na zahtev Ministarstva obrazovanja, nauke i tehnologije”.\nBIRN je u nekoliko navrata pokušao da stupi u kontakt sa službenicima Ministarstva obrazovanja. 30. jula i 16. avgusta 2019. godine poslata su pitanja, ali niko iz ovog resora nije odgovorio.\nTakođe 19. septembra 2019. godine, BIRN je kontaktirao aktuelnog ministra obrazovanja, Šićri Bitići, koji je u principu pristao da razgovara, ali nije odredio vreme za sastanak, što je onemogućilo da se dobije njegov stav. Do objavljivanja ovog članka, Ministarstvo obrazovanja nije odgovorilo na pitanja o ovoj školi.\nIz Kabineta premijera saopštili su da je finansijska podrška ovoj školi pružena zbog ostvarenih rezultata.\n„Finansijska podrška je bila u interesu zemlje, zbog programa i načina rada koji je primenjen, a pre svega zbog konkretnih rezultata koji su pokazani“, navodi se u odgovoru Kabineta premijera.\nDok država plaća privatne škole, koje učenici plaćaju kako bi pohađali nastavu, sa druge strane javne strukovne škole, su u lošem stanju.\nSrednja strukovna škola „Ljasguš Pogradeci” u Mališevu / Kijevu, koja ima 380 učenika na smeru ekonomije i prava, nema ni osnovne uslove za nastavu.\n„Nedostaje nam posebno kabinet za praktičan rad, sportski teren, fiskulturna sala, laboratorije, a nemamo ni potrošni materijal“, kaže Sami Topljana, direktor OSŠ „Ljasguš Pogradeci”. Ova škola nema ni fotokopir aparat, što je glavno da učenici dobiju literaturu.\nTopljani kaže da učenici škole koju on vodi moraju prelaziti 12 kilometara do Mališeva, ako žele da završe praksu u bilo kojoj instituciji, bilo da se radi o sudu ili privatnom preduzeću, a prevoz moraju sami da obezbede.\nPrivatna škola „Loyola“, finansirana od strane Vlade Kosova i isplatama učenika, ponosna je rezultatima koje su postigli učenici. Fadilj Hamzaj, direktor Gimnazije „Loyola“, kaže da novac koji je dala kosovska izvršna vlast potiče iz Memoranduma o saradnji između Vlade Kosova i Udruženja „Loyola-Gymnasium”.\n„Ovde se radi o delimičnom nadoknađivanju zarada nastavnika i finansijskoj podršci za osnivanje Visoke strukovne škole ‘Loyola – Profesionale”, kaže Hamzaj za BIRN.\nKaže da su od 2005. godine, potpisivanjem Memoranduma o saradnji, dobili finansijska sredstva od svih narednih vlada, zavisno od planiranja državnog budžeta.\n„Sredstva su korišćena uvek u korist i interes učenika, sa time da je svake godine stopa polaganja državne mature bila 100%, sa prosekom od približno 80%”, kaže Hamzaj za BIRN.\nMemorandum iz 2004. godine\nBIRN je obezbedio „Memorandum o razumevanju“ koji je kosovska vlada potpisala 2004. godine sa ‘Asociation Loyola-Gymnasium’. Memorandum je sastavljen od pet članova.\nČlan 2 govori o finansijskim odgovornostima MONT-a, kada govorimo o finansiranju.\n„MONT treba da bude odgovoran za plate osoblja, i nastavnika, koje moraju odgovarati zaradama nastavnika u javnim školama“, stoji u istom.\nAli ova gimnazija, osim isplata Vlade Kosova, takođe se finansira iz uplata učenika. Fadilj Hamza, direktor Gimnazije „Loyola” kaže da su njihovi nastavnici plaćeni više nego kolege iz javnog sektora.\n„Naši nastavnici se plaćaju nešto više od onih u javnim školama. Međutim, zarada je poverljiva i zaštićena zakonom i ne obelodanjujemo je u javnosti ”, rekao je Hamza.\nSa druge strane, Kabinet premijera kaže da se poštuje obaveza koja proizilazi iz Memoranduma o pokrivanju troškova na ime zarada.\n„Na osnovu ovog sporazuma, dodeljeni iznos predstavlja trošak plaćanja nastavnika, iznos predviđen zakonom za zarade nastavnika u javnom sektoru u zemlji. Ovaj sporazum smo našli kao aktuelna Vlada i nastavili, ili smo pristupili donošenju odluke u Vladi, shodno našim nadležnostima i odgovornostima“, glasi odgovor Kabineta premijera.\nOvaj ‘Memorandum o razumevanju’ takođe postavlja i par drugih pravila, kao što su nastavni plan i program u skladu sa kosovskim, određivanje zarada, nemenjanje namene ove škole itd.\nSa druge strane, pored sporazuma, Vlada Kosova opravdava dodelu ovih sredstava ovoj privatnoj velikom pomoći koju Vlada Nemačke pruža Kosovu.\n„U ovom mandatu, nemačka vlada je za Kosovo izdvojila više od 100 miliona evra na ime donacija u različitim oblastima, a ukupno je od posleratnog perioda, više od 600 miliona evra donirano državi“, navodi se u odgovoru Kabineta premijera.\nPored „Loyole’, postoji još jedan slučaj u kome je država izdvojila novac za nejavne škole.\n2008. godine, MONT je potpisao sporazum sa SPARK-om, holandskom organizacijom za osnivanje koledža IBC-M u Mitrovici, koji je imao za cilj da pruži atraktivne programe visokog obrazovanja i da pomogne u ublažavanju međuetničkih tenzija u Mitrovici.\nKoledž je počeo sa radom 2010. godine i u njega su donatori uložili oko 13.5 miliona evra. Vlada Kosova nikada nije ispunila svoju obavezu da izdvoji po 600.000 evra godišnje, počev od 2017. godine.\nKoledž IBC-M u Mitrovici, osnovan je od strane organizacije SPARK. BIRN je takođe pitao službenike ovog koledža po kom pravnom osnovu su dobijali novac od Ministarstva obrazovanja.\nYannick Du Pont je direktor Koledža ‘IBC-M’ u Mitrovici, i kaže da je taj profesionalni koledž otvoren na zahtev Vlade Kosova, kako bi ponudio dvogodišnju diplomu nivoa bačelor.\n„Ministarstvo obrazovanja, nauke i tehnologije uključilo je ovaj zahtev, nakon donatorske konferencije održane nakon nezavisnosti 2008. godine, tokom koje je naveden kao „prioritetni projekat’”, kaže Yannick Du Pont za BIRN. Yannick Du Pont kaže da je doprinos kosovske Vlade 1.5 miliona evra za jedan deo zgrade koledža u Mitrovici, dok su za ostatak doprineli međunarodni donatori.\n23. decembra 2016. godine, Vlada Kosova, na čelu sa bivšim premijerom Isom Mustafom, pokrenula je postupak ratifikacije sporazuma sklopljenog sa IBCM-om i Loyolom (Dokumenat) u Skupštini ,u vidu međunarodnih sporazuma. Ali u nedostatku 2/3 glasova, ove sporazume Skupština nije odobrila.\nBivši ministar obrazovanja u Mustafinoj vladi, Arsim Bajrami, kaže da je odlučio da zadrži isplate za ovu privatnu školu, nakon što je dobio ozbiljne primedbe Nacionalne kancelarije za reviziju.\nBajrami kaže da su isplate za ovu gimnaziju izvršene bez zakonskog osnova, pa je zatražio da ovaj memorandum ratifikuje Skupština Kosova. Ali, Skupština nije ratifikovala ova dva sporazuma.\nBajrami: Nezakonita podrška\n„Učinio sam ono što sam morao da učinim kao ministar, u pokušaju da opravdam davanje stotina hiljada evra novca kosovskih poreskih obveznika, pošto tokom mog mandata nisam hteo da dozvolim da se ovaj novac prebaci bez zakonskog osnova, na račun ove škole“, kaže bivši ministar Bajrami, sada profesor na Univerzitetu u Prištini. „Davanje novca je nezakonito i sigurno će bivši čelnici ovih institucija odgovarati za ovu odluku”.\nBajrami kaže da su razlog što je zaustavio isplatu tih sredstva bile preporuke Nacionalne kancelarije za reviziju, date u izveštajima za 2013. i 2014. godinu.\n„Bez obzira na preporuke date u preliminarnim izveštajima o reviziji sporazuma, ovo se ponavlja u kontinuitetu“, stoji u izveštaju koji je obezbedio BIRN.\nBajrami kaže da je obustavio isplate za ovu gimnaziju za 2015. i 2016. godinu. Ovo potvrđuje i izveštaj revizora za ove dve godine.\nAli u 2017. godini, MONT ponovo počinje da plaća ovu gimnaziju, dolaskom na vlast koalicije PAN koju predvodi Ramuš Haradinaj, sadašnji vršilac dužnosti premijera.\nPodaci o plaćanju nalaze se u izveštaju Nacionalne kancelarije za reviziju za 2017. godinu ministru obrazovanja. Izveštaj kaže da je Ministarstvo obrazovanja na čelu sa Šućri Bitićijem, pod Haradinajevom vladom, takođe retroaktivno izdvojio novac za ovu gimnaziju.\n„Nije izvršena revizija ovog memoranduma iz 2004. i posledično je ministarstvo krajem 2017. odlukom vlade uplatilo 720 hiljada evra iz kategorije subvencija za 2015/16/17 ovoj gimnaziji“, stoji u izveštaju o reviziji.\nAli u ovom dokumentu se naglašava da su isplate ovoj gimnaziji načinjene i za naredne godine, iako je 22. februara 2018. ministar obrazovanja (Šućri Bitići) stavio van snage član 2 memoranduma koji je predviđao finansijske obaveze MONT-a prema ovoj školi.\nO tome svedoči i izveštaj Nacionalne kancelarije za reviziju za 2018. godinu, kada je 5. novembra 2018. godine, na osnovu odluke vlade, MONT platio 658,858 evra gimnaziji „Loyola”.\nIzveštaj precizira da je ovoj školi dodeljeno 308,858 evra na ime zarada za 2018. godinu i uspostavljanje i stavljanje u funkciju više strukovne škole, trogodišnjeg sistema sa nastavnim planom i programom strukovne škole u Nemačkoj „Loyola Professional“, dok je načinjena isplata od 300.000 evra i još jedna od 50.000 evra, na ime godišnjih troškova za 2019. godinu.\nJonuz Saljihaj, poznavalac pitanja obrazovanja u zemlji, kaže da su isplate načinjene privatnim školama nezakonite.\n„Odluka Vlade da izdvoji 658 hiljada evra ovoj obrazovnoj ustanovi je nezakonita. Nažalost, ovo nije prvi put da je ova privatna preduniverzitetska obrazovna ustanova dobila sredstva od Vlade Kosova “, kaže Saljihaj za BIRN.\nDo aprila ove godine (2019.) Saljihaj je bio deo viših struktura AAK-a, stranke odlazećeg premijera Ramuša Haradinaja iz koje je podneo ostavku. Pre toga, od decembra 2017. godine, bio je direktor Direkcije za obrazovanje Opštine Priština, gde je njegova bivša stranka upravljala zajedno sa Socijaldemokratskom partijom, koju je vodio Špend Ahmeti, gradonačelnik prestonice.\nDukađin Pupovci, izvršni direktor Kosovskog obrazovnog centra (KEC), kaže da je prvi sporazum potpisan 2004. godine između vlade i Renovabisa, u ime škole, od strane nemačke organizacije.\n„Renovabis je izgradio objekat gimnazije, a MONT je obavezan da isplati zarade osoblja“, rekao je Pupovci za BIRN. „Naše institucije nisu održive i ne pridržavaju se sporazuma ili ih tretiraju u skladu sa novim propisima, nakon nezavisnosti, što uopšte nije u redu”.\nNa osnovu Memoranduma o saradnji, Vlada Kosova izjavljuje za BIRN da sporazum datira iz 2004. godine.\nOvaj sporazum, obezbeđen od BIRN-a, koji se naziva „Memorandum o razumevanju“ i koji se sastoji od pet članova, u svom članu 2, bavi se odgovornostima MONT-a u pogledu finansiranja.\n„MONT treba da bude odgovoran za zarade osoblja i nastavnika, čije su zarade na nivou zarada nastavnika javnih škola“.\nDa bi razjasnio koliki je nivo ovih zarada, BIRN je ovaj odgovor zatražio i od Fadilja Hamze, direktora odbora i generalnog direktora ove škole. Međutim, takođe je odbio da da dodatna pojašnjenja.\n„Naši nastavnici se plaćaju nešto više od onih u javnim školama“, rekao je on. Međutim, zarada je poverljiva i zaštićena zakonom i ne objavljujemo ove podatke u javnosti ”.\nBIRN je o ovom pitanju pitao i Vladu Kosova. Njeni službenici takođe nisu dali konkretan odgovor.\n„Na osnovu ovog sporazuma, dodeljeni iznos predstavlja trošak plaćanja nastavnika, i ovaj iznos je predviđen zakonom koji uređuje zarade nastavnika u javnom sektoru u zemlji“, piše u odgovoru Kancelarije za medije Vlade. Ovaj sporazum smo našli kao aktuelna Vlada i nastavili, ili smo pristupili donošenju odluke u Vladi, na osnovu naših nadležnosti i odgovornosti“.\nSvakako, ovaj ‘Memorandum o razumevanju’ takođe predviđa i neka druga pravila, kao što su da nastavni plan i program bude u skladu sa kosovskim, predviđanje zarada, nemenjanje namene ove škole itd.\nU međuvremenu, pored sporazuma, Vlada Kosova se za izdvajanje ovih sredstava ovoj privatnoj školi opravdava velikom pomoći koju Vlada Nemačke pruža Kosovu.\n„U ovom mandatu nemačke vlade, za Kosovo je izdvojeno više od 100 miliona evra na donacije u različitim oblastima, a ukupno od posleratnog perioda, više od 600 miliona evra je donirano zemlji“.\nDukađin Pupovci, izvršni direktor Kosovskog obrazovnog centra (KEC), kaže da se državi ne može uskratiti pravo na saradnju, ili da opštine daju besplatno zemljište privatnim ustanovama, čak i ako se radi o obrazovnim.\n„Ne znam da je bilo direktne državne pomoći u finansiranju bilo koje ustanove, osim u slučaju Loyole“, kaže on.\nOd 2004. godine, Pupovci upravlja nevladinom organizacijom KEC koja je vlasnik škole „Treći milenijum”.\n„Od države nisam ni tražio niti sam dobio sredstva. ‘Treći milenijum“ se 100% finansira isplatama roditelja“, kaže Pupovci.\nVršilac dužnosti premijera, Ramuš Haradinaj, obećao je škole evropskih standarda. „Radićemo na tome da naša škola bude evropskog modela i standarda“, napisao je Haradinaj povodom početka školske godine 2019/2020, pored objavljenih fotografija.\nAli, prema rezultatima koje je objavila PISA, Kosovo beleži najslabiji uspeh u odnosu na zemlje u regionu. Kosovo je zauzelo 77. mesto od 79 zemalja koje su učestvovale u testu PISA.


Za Kinu moravski kanal je izvodljiv i isplativ\nPeking je spreman da pruži podršku razmatranju realizacije projekta izgradnje kanala Dunav – Morava – Vardar –Egejsko more, uz saglasnost i saradnju Beograda, Skoplja i Atine, poručili su visoki kineski državni zvaničnici s kojima se ovih dana sreo Tomislav Nikolić, predsednik Nacionalnog saveta za koordinaciju saradnje s Rusijom i Kinom. Da su Kinezi zainteresovani za spajanje Dunava i Egejskog mora nije novost, jer je njihova kompanija „Čajna Gedžuba korporejšn” 2013. godine uradila studiju koja je pokazala da je izgradnja kanala i izvodljiva i isplativa. I političari u ove tri države su se pozitivno izjašnjavali o ideji staroj 114 godina...\n28.01.2018 u 17:19\nTurski investitor u Kraljevo donosi 2.500 novih radnih mesta\nISTANBUL – Predsednik Srbije Aleksandar Vučić sastao se danas popodne u Istanbulu sa biznismenom Mesudom Toprakom, vlasnikom „Taj grupe” koja dolazi u Kraljevo, sa novom investicijom od 35 miliona evra i 2.500 novih radnih mesta. Razgovoru predsednika Srbije sa Toprakom prisustvovali su i ambasadori Srbije i Turske Danilo Vučetić i Tanžu Bilgič. Predsednik Srbije Aleksandar Vučić sutra će razgovarati sa predsednikom Redžepom Tajipom Erdoganom i bošnjačkim članom Predsedništva BiH Bakirom Izetbegovićem.\nSmanjenjem poreza i doprinosa na zarade do konkurentnije privrede\nNacionalna alijansa za lokalni ekonomski razvoj (NALED) ponudila je juče vladi deset predloga kako da unapredi uslove poslovanja, među kojima je i smanjenje poreza i doprinosa na zarade. Time je NALED praktično podržao predlog Fiskalnog saveta Srbije, koji je uoči nove godine predložio isto to, ističući da bi doprinosi na zarade u 2018. mogli biti smanjeni za najmanje dva do najviše 3,5 odsto. To bi uz rast javnih investicija bila još jedna mera za podsticanje privrednog rasta. Budžetski prostor, ocenio je Fiskalni savet, od 15 milijardi dinara omogućava smanjenje poreza i doprinosa na zarade sa 64 na 62 odsto. S tim što bi veći budžetski prostor od 25 milijardi dinara omogućio smanjenje poreza i doprinosa na plate na čak 60,5 odsto.\nSrpsko selo očekuje spas\n„Nastavljamo borbu za zadrugarstvo, borbu za srpsko selo!“ rekao je ministar Milan Krkobabić, zadužen za regionalni razvoj i koordinaciju rada javnih preduzeća, u današnjoj radnoj poseti Užicu, centru Zlatiborskog upravnog okruga. Na sastanku održanom u okviru predstavljanja Programa sprovođenja mera ravnomernog regionalnog razvoja RS učešćem države u ekonomsko-finansijskim podsticajima za osnivanje novih zadruga i investicione projekte postojećih, ministar je podsetio da je prethodna godina završena iznenađujućim brojem od 185 novoosnovanih zadruga (što je više nego u prethodnih pet godina zajedno) a samo za dve nedelje nove godine nastalo je još pet, što je jasan pokazatelj uspeha koji je projekat doživeo, vrativši na pravi način udruživanje u Srbiju. Krkobabić je naglasio da je\n02.01.2018 u 13:28\nZa lokalne projekte u 2017. Ministarstvo privrede izdvojilo 1,99 milijardi dinara\nMinistarstvo privrede Srbije je u 2017. godini, zaključno sa sredinom decembra, izdvojilo je 1,99 milijardi dinara za lokalne infrastrukturne projekte, izjavio je danas državni sekretar u ministarstvu Dragan Stevanović. Stevanović je precizirao da je Ministarstvo tim novcem sufinansiralo projekte ukupne vrednosti od 4,47 milijardi dinara, a u prošloj godini se radilo na 153 infrastrukturna projekta. „Cilj nam je da i u ovoj godini nastavimo s podrškom izgradnji lokalne infrastrukture, kako bismo doprineli što ravnomernijem razvoju Srbije”, rekao je Stevanović, navodi se u saopštenju Ministarstva privrede. Prema njegovim rečima, infrastrukturni projekti su realizovani kroz tri programa. Najviše sredstava Ministarstva privrede izdvojeno je za sufinansiranje programa unapređenja\n04.12.2017 u 21:31\nKapitalni projekti najveći dobitnici\nNajveći dobitnik budžeta za 2018. su kapitalni projekti. Kreatori ekonomske politike odrešili su kesu i za javne investicije opredelili oko 180 milijardi dinara na nivou opšte države ili 128 milijardi dinara na nivou republike, što je oko 30 odsto više nego ove godine. Reč je o većim izdvajanjima za železničku infrastrukturu – uglavnom za prugu Beograd–Budimpešta. Osetno povećanje investicija sleduje Koridoru 10, ali i brzoj saobraćajnici Ruma – Novi Sad i auto-putu Niš–Merdare. Doprinos povećanju investicija opšte države trebalo bi da dođe i sa lokala. Plan države je očigledno da podstakne rast velikom potrošnjom na javna ulaganja, ali i da nadoknadi ovogodišnji podbačaj u realizaciji investicija.\nBrisel bi da uspori kineske investicije\nSmetaju li Evropi kineske investicije? Da li je Brisel, nakupio dovoljno straha da u svemu kineskom vidi nelojalnu konkurenciju? Tek što je rešen problem sa preuzimanjem smederevske „železare” od strane kineskog „Hestila” na red je došla pruga Beograd–Budimpešta. Moguće nepoštovanje evropskih propisa razlog je što je Evropska unija pod lupu stavila izgradnju brze pruge između Beograda i Budimpešte, u okviru kineske inicijative „Pojas i put”. Na testu je finansijska održivost projekta vrednog nešto više od dve milijarde dolara (za koji je kineska Eksport-import banka obezbedila novac sa grejs periodom od sedam godina i kamatom od dva odsto) i da li se time krše zakoni\nTri milijarde dolara stiže u Evropu\nBudimpešta – Kina će obezbediti još tri milijarde dolara za razvoj zemalja centralne i istočne Evrope, najavio je juče premijer Kine Li Kećijang na Samitu 16 plus 1. On je objasnio da će Kineska banka za razvoj obezbediti dve milijarde dolara i da će u okviru Fonda za finansiranje u okviru mehanizma 16 plus jedan biti obezbeđeno još milijarda dolara. Kineski premijer je na skupu u sportskoj areni „Laslo Pap” rekao da se šefovi vlada sastaju u prelepoj Budimpešti tokom jeseni, kada ima puno voća i naglasio da je „ovo dobar period da planiramo budućnost. Nadam se da saradnja sa 16 zemalja CIE ima širu perspektivu”, rekao je Li, a prenosi Tanjug. Kaže da je u pitanju\n27.11.2017 u 14:49\nSrbija među prvih 10 stranih investitora u Crnoj Gori\nPODGORICA – Strani investitori iz 74 zemlje uložili su za deset meseci 2017. godine u Crnu Goru neto 380 miliona evra, što je gotovo 22 odsto više nego u istom periodu prošle godine, a među prvih 10 najvećih stranih ulagača nalazi se i Srbija. Tri prva mesta drže Ujedinjeni Arapski Emirati sa blizu 87 miliona evra, Rusija sa 50 i Azerbejdžan sa 45 miliona evra, piše podgorička Pobjeda, pozivajući se na podatke Centralne banke. Bruto investicije iznose 500 miliona evra. Stranci su u preduzeća i banke u Crnoj Gori uložili 143,7 miliona evra, u kupovinu nekretnina 120,6 miliona, i u interkompanijski dug, odnosno ulaganje koje ne povećava osnovni kapital, 201 milion evra. Italija je po ulaganjima na četvrtom mestu sa 38,2 miliona, na petom je Nemačka (35,2 miliona), šesta je\n23.11.2017 u 15:48\nBrnabić: Nadamo se norveškim investicijama u IT i energetici\nOSLO - Predsednica Vlade Srbije Ana Brnabić, drugog dana posete Kraljevini Norveškoj, sastala se sa unijom poslodavaca u toj zemlji i kaže da se nada investicijama u informacionim tehnologijama, ali i energetici. Ona je, novinarima nakon sastanka, rekla da je Telenor predstavio svoje iskustvo iz Srbije i pohvalio inženjere iz Srbije i njihovo obrazovanje. „Govorili su lepše o Srbiji nego što bi mi govorili, naročito o inženjerima i njihovom obrazovanju. To je najveća snaga koju Srbija ima. Tu treba tražiti prostor za nove investicije, jer je to nešto po čemu je Srbija prepoznata”, rekla je Brnabić. Ona je dodala da se nada da će biti više norveških investicija u informacionim tehnologijama, istraživanju i razvoju. Energetika je, kako kaže, ogroman sektor i da se sa Norveškoj može


Poslovni forum PKS i PKK u Beogradu: Potpisani sporazumi o elektromašinogradnji i građevinarstvu | KoSSev\nPoslovni forum PKS i PKK u Beogradu: Potpisani sporazumi o elektromašinogradnji i građevinarstvu\nPonedeljak 21. decembar 2015, 18:31\nPredsednici privrednih komora Kosova i Srbije, Marko Čadež i Safet Grdžaliju, potpisali su danas Sporazum o saradnji u sektoru energetike - elektromašinogradnje i Sporazum o saradnji u oblasti građevinarstva i industriji građevinskih materijala. Sporazumi su potpisani na Poslovnom forumu u Beogradu koji su organizovale dve komore, a čiju su saradnju učesnici foruma ocenili kao "veliki korak u normalizaciji odnosa Beograda i Prištine, i u unapređenju ekonomskog razvoja i prosperiteta celog regiona Zapadnog Balkana". Prioriteti zajedničkih aktivnosti komora Srbije i Kosova, kako je potvrđeno na Forumu, jesu povezivanje poslovnih zajednica, uklanjanje trgovinskih prepreka, otvaranje mogućnosti za realizaciju zajedničkih projekata u oblasti građevinarstva, energetike, infrastrukture, IT-a, zajednička ulaganja i osnivanje preduzeća, kao i učešće na tenderima i ostalim tržištima. Dva privredna udruženja dobila su, takođe, snažnu institucionalnu podršku za svoje aktivnosti, navode iz Privredne komore Srbije. A učesnicima foruma - više od 150 predstavnika albanskih i srpskih kompanija iz različitih sektora privrede, obratili su se predsednik Privredne komore Srbije, Marko Čadež, predsednik "Privredne komore Kosova" Safet Grdžaliju, ministar privrede Srbije, Željko Sertić, kosovski ministar za ekonomski razvoj, Blerand Staviljeci, direktor Kancelarije za Kosovo i Metohiju Marko Đurić, kao i šef političkog odeljenja Britanske ambasade u Beogradu Lusi Maizles.\nSaradnju PKS i PKK zvaničnici EU navode kao primer\n"Privredne komore prepoznate su kao inicijatori regionalnog povezivanja, a našu saradnju najviši zvaničnici Evropske unije navode za primer. Od septembra svakog meseca, prema dogovorenom kalendaru, organizujemo sektorske susrete, B2B razgovore i učešće privrednika na sajmovima u Beogradu i Prištini," istakao je Čadež.\nOn je dodao da je učešće predstavnika više institucija i agencija zaduženih za ekonomski razvoj na ovom forumu veoma značajno kao "podrška i pomoć privrednicima u rešavanju praktičnih problema koji ih opterećuju u poslovanju".\nPrivrednici imaju posebnu ulogu u normalizaciji odnosa\nSa druge strane, Predsednik Privredne komore Kosova je uveren da privrednici imaju posebnu ulogu u normalizaciji odnosa, te da da Poslovni forum svedoči da "postoji volja i spremnost za saradnju i identifikovanje zajedničkih interesa", a da "rešenje problema treba tražiti u uspostavljanju partnerskih privrednih odnosa radi što uspešnije saradnje privrednika".\nPKS i PKK do sada imale 15 susreta na tehničkom nivou; saradnja najbolji način za prevazilaženje barijera\nA ministar privrede je pozvao je predstavnike kompanija na pospešivanje saradnje, jer je to, kako je rekao, najbolji način za prevazilaženje svih barijera.\n"Privredna komora Srbije i Privredna komora Kosova su, od juna 2013., na inicijativu i uz posredovanje ‘Evrokomore‘, imale 15 susreta na tehničkom nivou, čiji je cilj pragmatično rešavanje pitanja od interesa za obe privrede, radi lakše trgovine i više investicija," rekao je Sertić, koji je, kako podsećaju iz PKS-a, bio predsednik Privredne komore Srbije u vreme kada je dijalog počeo.\nBeograd i Priština da dokažu da je naš region posvećen ekonomskom razvoju\nKosovski ministar za ekonomski razvoj je naglasio da "kroz realizovanje zajedničkih planova Beograd i Priština treba da dokažu svetu da je naš region posvećen ekonomskom razvoju, a kao najvažniju razvojnu inicijativu naveo je Berlinski proces".\nOn je najavio otvaranje Centra za tehnologiju i informatiku za sve mlade na Balkanu i poručio da proritet u regionu treba da bude ekonomski razvoj, te da tehnologija pruža brojne šanse posebno za mlade i pospešivanje ekonomija.\nBeograd i Priština imaju iste probleme; saradnja privrednih komora i subjekata svetionik u normalizaciji odnosa\nDirektor Kancelarije za Kosovo i Metohiju je ukazao da su Beograd i Priština danas ujedinjeni oko istih problema - loši ekonomski uslovi, ogromna nezaposlenost, sistemski problemi funkcionisanja institucija. On je dodao da ti problemi mogu da se prevaziđu samo saradnjom.\nSaradnja privrednih komora i privrednih subjekata predstavljaju svetionik, pionirski poduhvat u normalizaciji odnosa Beograda i Prištine, ocenio je on.\nOdržane dve radionice; ukazano na potrebu rešavanja otvorenih pitanja Beograda i Prištine\nU okviru Poslovnog foruma, održane su i dve radionice privrednika – prva posvećena poslovnom ambijentu i investicionom okviru, a druga slobodnom prometu robe i usluga. Privrednici su, takođe, od predstavnika Uprave carina, Agencije za lekove, Uprave za veterinu i drugih nadležnih institucija, dobili odgovore na važna pitanja o pojednostavljenju procedura neophodnih za efikasnije poslovanje.\nUkazano je, kako dodaju iz PKS-a, na potrebu rešavanja otvorenih pitanja u vezi sa daljim usaglašavanjem veterinarskih sertifikata, prometom akcizne robe, transportom opasnih materija, registracijom lekova i medicinskih sredstava i drugih. Njihovo rešavanje biće u fokusu narednih sastanaka u okviru međukomorskog tehničkog dijaloga.\nGrdžaliju je danas, takođe, uručio Čadežu Plaketu zahvalnosti Privrednoj komori Srbije za doprinos unapređenju regionalne saradnje, podršci ekonomskom dijalogu, ubrzanju integracija regiona i poboljšanju ukupne poslovne klime.


VELIKA OÈEKIVANJA OD AKCIJA\nVELIKA OČEKIVANJA OD AKCIJA\nNakon završetka upisa besplatnih akcija, ekonomisti ocenjuju da će građani dobiti manje novca od prvobitno obećanih 1000 evra.\nPošto je upis besplatnih akcija završen, građane Srbije najviše zanima da li će dobiti po hiljadu evra, koliko je ranije procenjeno da će vredeti akcije šest javnih preduzeća. Ekonomisti smatraju da je već sada očigledno da će taj iznos biti manji, jer se prijavilo milion ljudi više od predviđenog broja, ali i da će sve zavisiti i od cene koja bude postignuta za prodaju preduzeća.\nPrvobitni plan Vlade Srbije bio je da građani Srbije dobiju besplatne akcije šest javnih preduzeća, čija je vrednost tada procenjena na hiljadu evra. Ipak, kako sada stvari stoje, taj iznos će biti znatno manji.\nProblem je u tome, kako objašnjavaju ekonomisti, što se, u međuvremenu, promenio i plan privatizacije pojedinih preduzeća.\nTako će, zbog male prodajne cene "Jata“, građani, umesto akcija avioprevoznika, dobiti novac.\n"Prošle godine, prosečna cena akcija na Beogradskoj berzi bila je dvostruko veća nego sada. To znači da, kada dobijate na poklon akcije, vi dobijate nešto što u različitim vremenima ima različitu vrednost. Imate opciju da čekate bolje vreme i prodate ih po najvećoj ceni. Međutim, varijanta da se preduzeća prodaju, pa da mi dobijemo novac, znači smanjivanje vrednosti onoga što ćemo dobiti na poklon“\nIako građane najviše zanima koliko će novca dobiti, oni, kako kažu, ne očekuju mnogo.\nEkonomista Goran Nikolić kaže da građani, kada budu dobili akcije, ne bi trebalo odmah da ih prodaju. Kako Nikolić objašnjava, novi vlasnici mogu da povećaju vrednost preduzeća, mada se ne isključuje mogućnost i obaranja cene.\n"Ja bih uzeo akcije EPS-a i ’Telekoma’. Te akcije bih najviše držao, jer očekujem da tržišna kapitalizacija i moj deo u tim akcijama najviše porastu“, savetuje Nikolić.\nPrvi novac od besplatnih akcija građani Srbije mogu da očekuju već u prvoj polovini sledeće godine, dok će se same akcije deliti do kraja 2010.


Preokret u politici SAD prema Izraelu? - Sputnjik Srbija\n13:56 12 Maj 2021\nPreokret u politici SAD prema Izraelu?\n21:49 16.11.2018 (osveženo 21:51 16.11.2018) Preuzmite kraći link\nSAD su prvi put u Generalnoj skupštini UN glasale protiv rezolucije kojom se osuđuje izraelska okupacija Golanske visoravni, što predstavlja preokret američke politike u odnosu na to pitanje i sigurno će imati određene implikacije u budućnosti, ocenjuje izraelski „Jerusalim post“.\nLavrov: Izmena statusa Golanske visoravni — kršenje rezolucije\nNa današnjem glasanju u skupštini svetske organizacije, rezolucija, koja nema obavezujući karakter, dobila je 151 glas, dok su protiv bile samo dve države, Izrael i SAD, koje su dosad u glasanju o tom pitanju uvek bile uzdržane.\nIzrael, koji je lobirao kod administracije predsednika Donalda Trampa i u Kongresu da se prizna njegov suverenitet nad Golanskom visoravni koju je okupirao u šestodnevnom ratu 1967. godine, zahvalio je SAD na podršci, a posebno ambasadorki u UN Niki Hejli, prenosi Tanjug.\nVašington je saopštio da je glasao protiv rezolucije jer je „ekstremno usmerena protiv Izraela“.\nU saopštenju za štampu, Niki Hejli, koja uskoro napušta funkciju, navela je da SAD „više neće biti uzdržane na beskorisnim godišnjim glasanjima u UN o Golanskoj visoravni“.\nKako prenosi izraelski list, SAD smatraju da je rezoluciuja „usmerena protiv Izraela“ i u svetlu aktuelnih tenzija na sirijskoj granici, nema opravdanja da se ovaj korak podrži.\nU američkom saopštenju se osuđuju zločini sirijskog režima i iransko prisustvo u Siriji, za koje se kaže da je „glavna pretnja međunarodnoj bezbednosti“, i dodaje da su „Islamska država i druge terorističke grupe i dalje prisutne u Siriji“.\n„Ova rezolucija ne doprinosi tome da sukobljene strane približe mirovno sporazumu. SAD će glasati protiv“, zaključuje se u američkom saopštenju koje prenosi „Jerusalim post“.\nIzraelski ministar za strateška pitanja Gilad Erdan izjavio je da je „Golan deo Izraela i da će to uvek biti“.\n„Nema normalne osobe koja može da pomisli da će Golan biti vraćen ubici Asadu i iranskom režimu, koji nastoji da uspostavi ’sirijski Hezbolah‘ u regionu“, napisao je Erdan na Tviteru, prenosi izraelski list.\nDonald Tramp, Golanska visoravan, Izrael


Nacionalna služba za zapošljavanje - Događaji - Kraljevo dobilo 10 novih zavarivača \nKraljevo dobilo 10 novih zavarivača\nKraljevo | Događaj, 21. октобар 2019.\nU kraljevačkoj filijali Nacionalne službe za zapošljavanje uspešno je završena obuka za tržište rada u okviru koje se deset mladih ljudi prekvalifikovalo u REL zavarivače, trenutno jedno od najtraženijih zanimanja. Tim povodomo u prostorijama NSZ u Kraljevu organizovana je svečana dodela sertifikata.\nObuku je organizovala obrazovna ustanova Akademija „Oksford agent“ u saradnji sa Mokrogorskom školom menadžmenta i Zavodom za zavarivanje, u okviru projekta IPA 2013 „EU podrška programu zapošljavanja Nacionalne službe za zapošljavanje“, a polaznici su se obučavali u Građevinskom preduzeću „Nikolić“ DOO iz Kraljeva. Instruktori su bili inženjeri sa velikim radnim iskustvom. Po njihovim rečima, mladići su uložili veliki trud i uspešno savladali kako teorijski, tako i praktični deo obuke za zavarivanje REL postupkom, koja je trajala 3 meseca, a na kraju položili za atest. Ukupna vrednost obuke je 1,5 miliona dinara, a konačan efekat ove aktivne mere zapošljavanja mogao se videti već na svečanoj dodeli sertifikata, gde su dva domaća poslodavca, GP „Nikolić“ i „Radijator inženjering“ iz Kraljeva, ponudila radni odnos polaznicima. Od deset polaznika pet je prihvatilo zaposlenje, a ostalima je Nacionalna služba za zapošljavanje ponudila posao u drugim uspešnim kraljevačkim firmama.\nNakon uručenja sertifikata, direktorka Filijale Kraljevo NSZ Snežana Prelić je istakla značaj realizacije ovakvih projekata i naglasila da je sprovođenje obuka za deficitarna zanimanja direktno orijentisano ka potrebama tržišta rada i zahtevima domaćih kompanija. Ona je izrazila zadovoljstvo i zbog velike zainteresovanosti nezaposlenih lica za obuku za REL zavarivanje i dodala da se na taj način višestruko povećavaju šanse za željenim zaposlenjem. „Kao zavarivači, nezaposlena lica su mnogo konkurentnija na tržištu rada. Mnogo brže zasnivaju radni odnos, a kada steknu dovoljno iskustva postaju poželjan i veoma dobro plaćen kadar“, naglasila je Snežana Prelić.


Vranjski bibliotekari predstavili stručni rad na Biblionetu u Leskovcu FOTO | VRANJENEWS\nVranjski bibliotekari predstavili stručni rad na Biblionetu u Leskovcu FOTO\n10.09.2021 10:01 » 10:04\nStručni rad Biblioteke Bora Stanković u Vranju, nastao tokom pandemije COVID-19, a čiji su autori Jasmina Knežević i Nebojša Antić, programski odbor Biblioneta 2021 (koji se ovih dana održava u Leskovcu) odabrao je među dvadeset radova bibliotekara iz Srbije i regiona planiranih za predstavljanje u oficijelnom programu tog naučnog skupa.\nLane uspešno organizovan i održan u Vranju, Biblionet je ove godine preseljen u prostorije Narodnog pozorišta u Leskovcu.\nSvečano otvaranje XV stručno-naučnog skupa, uz učešće delegacije vranjske biblioteke, održano je u četvrtak u organizaciji Zajednice matičnih biblioteka Srbije, a domaćin je ove godine Narodna biblioteka Radoje Domanović u Leskovcu.\nPodsećanja radi najveći i najznačajniji skup bibliotekara Srbije pod nazivom Biblionet održava se jednom godišnje, s ciljem afirmacije, promocije i unapređenja delatnosti biblioteka, kao i razvoja naučno-istraživačkog i stručnog rada.\nKako je za Vranje News rekao Zoran Najdić, direktor vranjske biblioteke, cilj stručnog rada najstarije javne ustanove kulture u Vranju bio je "da se sagleda položaj i funkcionisanje javnih biblioteka tokom pandemije koronavirusa, sa posebnim akcentom na aktivnosti Biblioteke Bora Stanković u Vranju".\n"Takođe i da se prezentuje kako su se vranjski bibliotekari izborili sa novonastalim izazovima i, uprkos nezavidnoj situaciji, prilagodili svoje programe 'novoj normalnosti', nastavljajući da pružaju svoje usluge i uspešno realizuju sadržaje, među kojima je svakako najznačajnije održavanje Biblioneta 2020. u našem gradu", rekao je Najdić za naš portal.\nTema ovogodišnjeg Biblioneta koji se održava u Leskovcu je "Biblioteka od kuće: izazovi i mogućnosti organizacije bibliotečkih usluga tokom pandemije".\n"Skup Biblionet u 2021. godini, težeći da održi korak sa aktuelnošću dešavanja u struci, bavi se predstavljanjem i analizom rada biblioteka tokom pandemije kako u Srbiji, tako i regionu i svetu, s ciljem ostvarivanja uvida u postignute rezultate i pozicioniranja u daljem planiranju rada u tzv. novoj realnosti", rečeno je tokom skupa.\nPodsećanja radi, visoke ocene održanog Biblioneta 2020. u Vranju nije umanjila ni činjenica da je skup održan uz poštovanje svih epidemioloških mera zaštite od širenja koronavirusa.\n"Vranjski bibliotekari uspešno su odgovorili izazovnom i nimalo lakom zadatku - u vremenu virtuelnih i hibridnih konferencija sasvim bezbedno, produktivno i odgovorno su održali konvencionalni, stručni skup u fizičkom prostoru", zaključuje Najdić u izjavi za naš portal.\nBiblionet u Vranju: Nova zajednička vizija za biblioteke FOTO/VIDEO


"Xenon sijalice HB4 6000K AC par ( PSHB4 )" - Idealno.rs\n/ Auto-Moto / Auto delovi / Svetla / "Xenon sijalice HB4 6000K AC par ( PSHB4 )"\nPonuda prodavnice Kliklak Racunari za proizvod "Xenon sijalice HB4 6000K AC par ( PSHB4 )". Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za "Xenon sijalice HB4 6000K AC par ( PSHB4 )" i izberi najbolju. Svetla iz kategorije Auto delovi je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda "Xenon sijalice HB4 6000K AC par ( PSHB4 )" i vidi da li ti odgovara ili pogledaj druge proizvode brenda AC. Opis i tehnički podaci proizvoda "Xenon sijalice HB4 6000K AC par ( PSHB4 )" se mogu razlikovati od onih u internet prodavnici u kojoj obavljaš kupovinu. "Xenon sijalice HB4 6000K AC par ( PSHB4 )" je dostupan u prodavnici Kliklak Racunari po ceni, koja je navedena pored svakog prodavca u meniju "Prodavnice".\nGarantne uslove za "Xenon sijalice HB4 6000K AC par ( PSHB4 )" proveri u prodavnici u kojoj nameravaš da obaviš kupovinu. Slika za "Xenon sijalice HB4 6000K AC par ( PSHB4 )" je simbolična, zato se pre kupovine u prodavnici uveri da je proizvod isti.\n"Komplet sadrži:2 X Xenon sijalica HB4 35W 6000KGarancija 12 meseci.AUDIKratko svetlo:A6 1995-1996S6 1995-1996BMWKratko svetlo:318TI 1997-1999323IC 1999323IS 1999328IC 1999328IS 1999800 1991-1997M3 1995-1999Z3 1997-2002Svetlo za maglu:323CI 2000323I 1999-


» Emina Jahović prva preslušala pesme Bregovića\nPop pevačica Emina Jahović, uprkos tome što se spekulisalo da uopšte neće biti u konkurenciji, bila je prva koja je juče u studiju Gorana Bregovića.\nOdslušala tri pesme\nkoje je on sa Marinom Tucaković uradio za „Evrosong“.\nZa takav obrt situacije, kako se može nezvanično čuti, najzaslužniji je prijatelj njenih roditelja Rasim Ljajić.\nJahovićeva je tako postala prva od troje pevača koji će dobiti po pesmu za koje će na kraju glasati gledaoci RTS-a, a do pre mesec dana nije ni krila da ne poznaje Bregovića. Ipak, uspela je da se nametne, a prema priči, ključnu ulogu odigrao je ministar rada i socijalne politike, koji je lobirao kod RTS-a i Breginog tima da upravo ona dobije ulogu favorita. Ljajić i inače sve vreme podržava pevačku karijeru Jahovićeve, a na njenom prvom solističkom koncertu, koji je nedavno održala u Centru „Sava“, sedeo je u prvom redu.\nU prilog ovoj priči ide i komentar Rake Marića, dugogodišnjeg menadžera Gorana Bregovića, koji je, kada se prvi put pojavila spekulacija da će Srbiju predstavljati Emina, rekao kroz smeh:\n– Ma kakva Emina, ona ne zna da peva!\nMeđutim, kada je naš fotoreporter juče uslikao Jahovićevu koju je do Bregine kuće na Senjaku lično dovezao Marić, a mi ga pozvali, on je samo kratko odgovorio:\n– Naučila je, sada zna da peva!\nBilo kako bilo, Emina je već viđena kao jedan od učesnika domaćeg izbora za predstavnika na „Evrosongu“. Ko su drugih dvoje srećnika saznaće se ovih dana.\nLjajić: Podržavam Eminu\n– Ja sam iz novina saznao da će Emina možda učestvovati na „Evrosongu“ i moram da vam kažem da smatram da bi to bio pravi izbor. Nikada nisam krio da sam veliki prijatelj njene porodice i da sam je podržavao u muzičkoj karijeri, bio sam i na njenom koncertu i naravno da bih je i sada podržao – rekao je za „Alo!“ ministar, pitajući nas usput da li znamo i ko su ostali takmičari.\nEmina Jahović dala podršku Merlinu!\nEmina Jahović: Njene pesme niko neće!\nEmina Jahović: Imam srpsko državljanstvo\nTagovi: [ Emina Jahović, Evrosong, pesme, preslušala ]\nNema komentara na “Emina Jahović prva preslušala pesme Bregovića”\n« Georgiev: Devojka me je prevarila sa ribom!\nSkaj Vikler priznao da „vara“ Minu »


ŽREB ZA SVETSKO PRVENSTVO danas u Moskvi - Nova Borba\nŽREB ZA SVETSKO PRVENSTVO danas u Moskvi\nIza visokih zidina Kremlja danas će se održati žreb za Svetsko prvenstvo u fudbalu, kome će prisustvovati i lider Rusije Vladimir Putin\nRusija će iduće godine prvi put u istoriji biti domaćin Mundijala, a Moskva po prvi put organizuje ceremoniju žreba.\nMnoge svetske zvezde fudbala već su doputovale u Moskvu, a u rusku prestonicu je stigla i delegacije Fudbalskog saveza Srbije, na čelu sa predsednikom Slavišom Kokezom, prenosi Glas Moskve.\nŽreb će početi u 16 sati u Velikom kremaljskom dvorcu, a na svečanu ceremoniju pozvano je više od 1.300 gostiju, među kojima su i selektori 30 od 32 reprezentacije, učesnice Mundijala.\nVoditelji ceremonije biće legendarni engleski fudbaler Gari Lineker i ruska sportska novinarka Marija Komandnaja, kao i poznati ruski voditelj, glumac, šoumen i muzičar Ivan Urgant.\nTrofej svetskog šampiona na scenu Kremaljskog dvorca uneće najbolji strelac u istoriji šampionata u fudbalu — Nemac Miroslav Kloze.\nPrilikom izvlačenja kuglica pomagaće Nikita Simonjan, Loran Blan, Gordon Benks, Fabio Kanavaro, Kafu, Dijego Maradona, Karles Pujol i Dijego Forlan.\nPutin će se pre ceremonije u Kremlju sastati sa zvezdama svetskog fudbala koje će učestvovati na svečanosti. Među njima će još biti Ronaldo, Ronaldinjo, Pele, Ugo Sančes, Didije Drogba, Samjuel Eto i mnogi drugi.\nUoči održavanja žreba najviše prašine se podiglo oko lepe ruske voditeljke Marije Komandnaje. Iranski navijači su je zamolili da se ne obuče previše „seksi“, kako bi mogli da odgledaju žreb, jer će u suprotnom, kako veruju, iranski nacionalni program biti prinuđen da obustavi emitovanje programa ukoliko u kadru bude bila razgolićena žena.\nMarija je na društvenim mrežama obećala da će se obući „pristojno“.\nTo, inače, ne bi bio prvi put da se emitovanje žreba u nekoj arapskoj zemlji prekida zbog „golišave“ voditeljke. Još 2006. godine prenos je prekinut u Saudijskoj Arabiji, pošto je voditeljka Hajdi Klum izašla na scenu u haljini sa dubokim izrezom, a 2014. program je prekinut u zemljama Bliskog istoka zbog razgolićenih brazilskih plesačica sambe.\nVoditelj i bivši fudbaler engleske reprezentacije Gari Lineker, koji je poslednjeg dana novembra proslavio svoj 57. rođendan, posle generalne probe ceremonije žreba zatražio je od Kremlja, ni manje ni više, nego — votku.\nOko 150 novinara je u sredu prisustvovalo probi ceremonije i imalo priliku da vidi šta se dešava iza scene, ali i deo programa, koji će večeras biti prikazan u više od sto zemalja.\nRežiser ceremonije Feliks Mihajlov je rekao da će šou trajati tačno jedan sat, a da će glavna tema biti „snovi“, pošto će, kako je objasnio, žreb odrediti ko ima najveće šanse da ostvari svoje snove. On je naglasio da će ovo veče biti „veče iznenađenja“.\nA zvezde večeri biće i sovjetska i ruska džez pevačica Larisa Dolina, kao i ruska pevačica Alsu. One će otpevati nove pesme, koje su napisane specijalno za ovu priliku.\nU kulturnom delu nastupiće i čuveni ansambl narodnog plesa „Igora Moisejeva“, koji ove godine obeležava jubilej — 80 godina postojanja. Posebno iznenađenje biće prezentacija pesme o snu, koju će izvesti Alsu.\nIpak, najviše uzbuđenja i neizvesnosti doneće sam žreb, a posle osam godina ponovo će na njemu biti i kuglica sa imenom Srbije.\nReprezentacija Srbije biće u četvrtom šeširu na žrebu, a vršilac dužnosti selektora Mladen Krstajić je uoči žreba izjavio da bi voleo da „orlovi“ za rivala u grupi dobiju Rusiju.\nZanimljivo je da bi sve reprezentacije htele da u svojoj grupi dobiju Rusiju, a da Rusi, prema pisanjima ruske štampe, za protivnika ne bi hteli da imaju Špance.\nRusija se kao zemlja-domaćin našla u prvom šeširu, zajedno sa najjačim ekipama: Nemačkom, Brazilom, Portugalijom, Argentinom, Belgijom, Poljskom i Francuskom.\nFudbaleri svake reprezentacije-učesnice SP su dan uoči žreba objavili video u kome na raznim svetskim jezicima pozivaju svet da dođu na Mundijal, izgovarajući frazu „Vidimo se u Rusiji!”.\nSvetsko prvenstvo igraće se od 14. juna do 15. jula naredne godine u Moskvi, Kaljiningradu, Sankt Peterburgu, Volgogradu, Kazanju, Nižnjem Novgorodu, Samari, Saransku, Rostovu, Sočiju i Jekaterinburgu. Drugim rečima, po prvi put u istoriji šampion sveta biće održan na dva kontinenta istovremeno.\nMundijal će biti otvoren 14. juna na stadionu Lužniki u Moskvi utakmicom u kojoj će igrati domaćin Rusija, a na istom mestu će se 15. jula igrati finale.\nRusija će za to vreme ugostiti 32 reprezentacije i veliki broj navijača iz celog sveta. Ulaznice su već u prodaji, a svaki navijač je u obavezi da uz sebe ima i „pasoš navijača“ — ličnu ispravu, koje su omogućile ruske vlasti da bi boravak na SP u fudbalu bio sigurniji.\nZa samo mesec dana od početka registracije „pasoš navijača“ je već naručilo 80 hiljada ljudi.


Konferencija o ekonomiji u CG: Preko milijardu evra stranih investicija za dve i po godine - Svet - Dnevni list Danas\nPočetna » Svet » Konferencija o ekonomiji u CG: Preko milijardu evra stranih investicija za dve i po godine\nCrnogorska ekonomija već punu deceniju beleži stabilne stope rasta, a samo rast u poslednje tri godine jasno potvrđuje napredak koji ostvarujemo, kazao je predsednik Vlade Crne Gore Duško Marković, otvrajući danas dvodnevu međunarodnu konferenciju Sinergija-ključ uspeha regiona koja se održava u Budvi.\n1Piše: B. Pejović 24. oktobra 2019. 13.36 Izmenjeno: 16.04\nFoto: B. Pejović\nPremijer Markovic je takođe kazao da je dobar trend direktnih stranih investicija dodatna potvrda kvalitetnog poslovnog ambijenta i sigurnosti ulaganja koji je kreiran.\nPreko milijardu evra neto priliva stranih ulaganja u poslednje dve i po godine nisu splet slučajnih okolnosti već rezultat posvećenosti, rekao je takođe crnogorski premijer Duško Marković.\nUčesnike konferencije na otvaranju pozdravio je predsednik Privredne komore Crne Gore Vlastimir Golubović, koja je organizator konferencije o\nekonomiji regiona koja se tradicionalno održava u Budvi, devetu godinu zaredom. Na konferenciji učestvuje veliki broj privrednika i asocijacija iz regiona a među njima je i predsednik Privrdene komore Srbije Marko Čadež.\nNa konferenciji su uručeni i sertifikati 15 opština regiona koje imaju najbolje uslove za ulaganje i poslovanje a među njima dobitnik iz Crne Gore je opština Bijelo Polje dok su nagrađene opštine iz Srbije Ćuprija, Požarevac i Šabac. Iz Bosne i Hercegovine sertifikate su dobile opštine Banjaluka, Bijeljina, Bosanska Krupa, Brod, Kakanj, Maglaj, Novi Grad, Prnjavor, Tesanj, Trebinje i Zavidovici.\nMarko Čadež, predsednik UO KIF: Ekonomije regiona deo evropske ekonomske strukture\nMi želimo da što pre počnu pregovori sa Severnom Makedonijom i Albanijom kao i da se primeni vizna liberalizacija za građane Kosova, izjavio je Marko Čadež predsednik Upravnog odbora Komorskog investicionog foruma (KIF) danas u Budvi na pres konferenciji u okviru skupa Sinergija – ključ uspeha regiona.\nEvropski lideri treba da slušaju glas sopstvene privrede koja im je jasno poručila da su ekonomije Zapadnog Balkana deo evropske ekonomske strukture, kazao je Čadež.\nČadež je podsetio da su predstavnici Evropske komore koja predstavlja 21 milion kompanija nedavno poručili da žele zemlje Zapadnog Balkana da budu članice Evropske unije, ali da je samo nekoliko dana nakon toga održan samit na kojem nisu započeti pregovori sa Severnom Makedonijom i Albanijom niti je urađeno išta po pitanju vizne liberalizacije za građane Kosova.\nČadež je rekao da KIF koji predstavlja 350.000 kompanija regiona može svojim članicama da ponudi konkretne stvari kao što je projekat CHALLENGE FUND.\nKrećemo u realizaciju tog projekta kroz koji ćemo zajedno sa nemačkom razvojnom bankom Kfw dati 12 miliona evra grantova konzorcijumima kompanija i edukativnih ustanova. To je veoma konkretan proizvod koji dolazi od KIF, rekao je Čadež. Kazao je i da se radi projekat sa nemačkom privrednom komorom koji bi trebalo da doprinese podizanju kapaciteta privrednih komora regiona. Prvo počinjemo da radmo sa PK Albanije.\nOn je naveo da je isti projekat namenjen povezivanju regionalnih sa nemačkim kompanijama što je veoma važno jer im se na taj način omogućava da se sretnu sa potencijalnim kupcima, ali i da se pripreme i budu spremni da rade sa njima, kazao je Marko Čadež.\nCrna Gora, Duško Marković, Investicije\n24. oktobra 2019. u 13.55\nOvaj, … a sta ‘sinergija’ znaci u prevodu na Crnogorski?


Nišlije koje su se odazvale ovoj akciji donele su na stadion "Čair" pune kese garderobe za osobe svih uzrasta, prehrambene namirnice, dok su fudbaleri donirali novčane priloge.\nDragan Antić, trener Radničkog, istakao je da je veličina kluba u tome šta čini van terena, a ne samo u onome šta čini na terenu.\n- Takva pomoć uvek je potrebna, Radnički je jedan od najvećih srpskih klubova i ovakve stvari doprinose razvoju našeg kluba, a i pomažu onima kojima je to najpotrebnije - rekao je Antić.\nFudbaleri “Reala sa Nišave” dočekivali su građane koji su donosili pomoć, pa su i oni istakli značaj ovakvih događaja, kako za klub, tako i za njegove navijače.\n- Zadovoljstvo je biti deo cele ove priče. Živimo u turbulentnom vremenu i previše je problema ispred nas, i mislim da zbog toga svi treba da pokažemo veliku dozu društvene odgovornosti. To su ljudi u klubu prepoznali i nama igračima je veliko zadovoljstvo da učestvujemo u ovakvim akcijama i svim srcem podržavamo ovakve inicijative - otkrio je golman Mladen Živković.


Srbija u iščekivanju poplavnog talasa Dunava - Klix.ba\nSrbija u iščekivanju poplavnog talasa Dunava\n9.6.2013. u 22:07\nPredsjednik Vlade Srbije, ministar unutrašnjih poslova i komandant Republičkog štaba za vanredne situacije Ivica Dačić rekao je da je za sada u Srbiji stanje na rijekama pod kontrolom i da se ne očekuju velike posljedice poplavnog talasa, koji dolazi iz srednje Evrope narednih dana.\nDačić je na vanrednoj sednici Republičkog štaba za vanredne situacije ocijenio da u Srbiji neće biti proglašena vanredna situacija zbog poplava, prenosi agencija Anadolija.\n“Ovo je najvažniji zadatak koju imamo i narednih deset dana Štab za vanredne situacije će iz časa u čas pratiti situaciju i izdavati zadatke”, rekao je Dačić, koji je u Palati Srbije predsjedavao vanrednom sjednicom Štaba. On je rekao da su ugrožena naselja koja nisu obuhvaćena nasipima za odbranu od poplava.\nPredsjednik Vlade Srbije je ukazao da je vodostaj Dunava u Mađarskoj kod Budimpešte 30 centimetara viši od do sada najvišeg ikad zabilježenog u historiji.\n“Procjene ne govore o dramatičnoj situaciji kod nas, ali moramo biti spremni i za pozitivan i za negativan razvoj događaja”, naglasio je Dačić.\nNačelnik Sektora za vanredne situacije MUP-a Republike Srbije Predrag Marić je rekao da su jedinice tog sektora spremne za eventualnu evakuaciju u mjestima koja su izvan branjene zone - u općinama Sombor, Apatin, Bačka Topola, Beočin, Inđija i Stara Pazova.\nMarić je naveo da u tim naseljima ima oko 1.200 stanovnika, 550 kuća, 300 vikendica i 160 grla krupne stoke, kao i da je unaprijed utvrđeno gdje će stanovnici biti smješteni u slučaju evakuacije.\nDirektor Republičkog hidrometeorološkog zavoda Srbije (RHMZS) Vladan Kocić je rekao da ne očekuje da će nove padavine u srednjoj Evropi izazvati ozbiljne posljedice u Srbiji.\nDunav je u porastu do Slankamena, nizvodno je u manjem porastu i stagnaciji, a granice redovne odbrane od poplava prevaziđene su na hidrološkim stanicama kod Bezdana, Apatina i Novog Sada, naveo je Kocić\nVrh poplavnog talasa u Srbiji očekuje kod Bezdana 14. juna i to 730 do 760 centimetara, što bi bio jedan od najviših vodostaja u historiji.\nDunav Srbija u EU\nErdogan pozvao demonstrante da okončaju proteste\n09.06.2013. u 23:35


50 godina niko nije dirao gastarbajtere - Siniša Mali "objasnio" situaciju - SVI UPLAŠENI, NEĆE DA ŠALJU NOVAC U SRBIJU | WebTribune\nHome ŽIVOT 50 godina niko nije dirao gastarbajtere – Siniša Mali “objasnio” situaciju – SVI UPLAŠENI, NEĆE DA ŠALJU NOVAC U SRBIJU\nMinistar Siniša Mali je istakao da potenciranje obaveznog plaćanja poreza za sve državljane koji rade kod stranih poslodavaca u inostranstvu zbunjuje građane.\nIstakao je da “nema potrebe da odjavljuju prebivalište u našoj zemlji”, navodi se u saopštenju Ministarstva finansija.\n“Suština je da se propisi u pogledu oporezivanja zarada koje naši građani ostvare u inostranstvu nisu menjali od početka ovog veka. Ljudi koji rade i žive u inostranstvu znaju gde treba da plaćaju porez“, istakao je on.\n„Neophodno je istaći da naši rezidenti uvek imaju pravo na poreski kredit po osnovu poreza koji je plaćen na zaradu koja im je isplaćena u inostranstvu, bez obzira na to da li Republika Srbija ima zaključen ugovor o izbagavanju dvostrukog oporezivanja sa državom u kojoj je naš rezident ostvario zaradu.\nS obzirom na to da je stopa poreza na zarade u Srbiji 10%, po pravilu, pravo na poreski kredit će biti dovoljno da u potpunosti otkloni obavezu plaćanja poreza na zarade u Srbiji“, naveo je ministar Mali.\nUgovori o izbegavanju dvostrukog oporezivanja predviđaju pravila koja sprečavaju mogućnost da naši građani imaju istovremeno rezidentstvo Republike Srbije i države u kojoj su zaposleni.\nPo pravilu, prema ovim ugovorima oni će imati rezidentstvo države u kojoj su zaposleni, što rezultira time da neće imati nikakvu poresku obavezu u Republici Srbiji po osnovu zarada koje su ostvarili po osnovu rada u inostranstvu.\nDodatno, u jednom broju ugovora o izbegavanju dvostrukog oporezivanja predviđena je primena metoda izuzimanja za otklanjanje dvostrukog oporezivanja zarada koje rezidenti ostvare u inostranstvu, tako da ovi ugovori isključuju bilo kakvu mogućnost oporezivanja naših građana po osnovu zarada koje ostvare radom u državama sa kojima imamo zaključen takav ugovor, kaže se u saopštenju.\n„Dakle, za lica koja nisu osiguranici prema domaćim propisima kojima se ta oblast uređuje, ne postoji obaveza obračunavanja i plaćanja doprinosa za obavezno socijalno osiguranje“, rekao je on i zaključio da shodno navedenom, državljani Republike Srbije zaposleni u inostranstvu nemaju obavezu plaćanja doprinosa za obavezno socijalno osiguranje po osnovu zarade koju ostvare u inostranstvu od stranih poslodavaca.


U hotelu „Galleria" u aprilu biće održan II Sajam zdravlja poliklinike „Badawi"\nOve godine i stručna predavanja\nII Sajam zdravlja i alternativne medicine Poliklinike „Badawi” biće održan u hotelu „Galleria”, u subotu i nedelju, 22. i 23. aprila od 10 do 18 časova.\nNa press konferenciji, u sredu, 22. februara, dr Marija Krmpotić Badawi, najavila je da će ove godine sajam biti malo drugačiji u odnosu na lane, jer će pored izlagačkog odnosno sajamskog dela, biti upriličena i stručna predavanja.\n— Posetioci će imati priliku da slušaju predavanje dr Ane Gifing iz Beograda na temu hrono ishrane, a biće upriličena i druga stručna predavanja i prezentacije medicinska, holistička, motivaciona — rekla je dr Badawi.\nPored besplatnih pregleda i konsultacija za vreme sajma u oba dana, koje će obavljati lekari i terapeuti Poliklinike „Badawi”, osoblje Poliklinike će podeliti i 200 duplih vaučera sa 30 odsto popusta za sve usluge holističke ordinacije, odabrane specijalističke lekarske preglede.\nHotel „Galleria” je obezbedio i niz popusta i pogodnosti za učesnike Sajma zdravlja, a Grad medijsku podršku. Cilj Sajma je promovisanje holističkog pristupa lečenju i građenje svesti o prevenciji, kroz niz besplatnih akcija, konsultacija, demonstracija i pregleda, koje će izvoditi lekari i terapeuti Poliklinike „Badawi”.


Ubistvo investitora: Baka Coka konačno pred sudom - NOVA portal\nUbistvo investitora: Baka Coka konačno pred sudom\nHronika Autor:Tanja Milovanović02. dec. 202009:46 > 09:55\nPripremno ročište u suđenju Stojanki Stojanović (72), poznatijoj kao baka Coka, koja je optužena za ubistvo građevinskog investitora Zorana Trifunovića (58) septembra 2018., trebalo bi danas da bude održano u Višem sudu u Beogradu.\nStojanovićeva bi na današnjem ročištu kratko trebalo da se izjasni o krivici, nakon čega bi odbrana i sud trebalo da predlože svoje dokaze.\nUbistvo investitora: Baka Coki produžen kućni pritvor\nInače, pripremno ročište u ovom postupku bilo je zakazano za februar ove godine zbog zdravstvenog stanja Stojanovićeve, nakon čega je sud doneo odluka da se uradi veštačenje njenog zdravstvenog stanja.\nPodsetimo, Slobodanka Stojanović tereti se da je 2. septembra 2018. nasred ulice u Vučićevom prolazu na Zvezdari, sa nekoliko hitaca, ubila investitora Zorana Trifunovića. Stojanovićeva je ubrzo uhapšena, a ceo zločin snimile su nadzorne kamere sa obližnjeg objekata.\nNa pomenutom snimku vidi se kako optužena hladnokrvno prilazi Trifunoviću na ulici, iz torbe vadi pištolj i puca u njega. Žrtva potom pada na tlo, nakon čega optužena još jednom puca u njega. Pretpostavlja se da je motiv ubistva dugogodišnji sudski spor između penzionerke i investitora, i to oko placa na kojem starica živi.\nBaka CokahronikaStojanka StojanovićSuđenje


Vesti online / Vesti / Srbija / Vučić: Bosna je najveća opasnost za Srbiju\nVučić: Bosna je najveća opasnost za Srbiju\nPremijer Srbije Aleksandar Vučić je na pitanje o situaciji u regionu, rekao da ga najviše brine BiH, za odnose sa Albancima kaže da su teški, a s Hrvatskom smatra da treba mnogo otvorenije da se razgovara.\nVučić sa Ivanićem, Dodikom i Nikolićem (Foto: Arhiva)\n- Najveća opasnost je BiH, zbog odnosa u toj državi, i ne mislim time ništa loše, naprotiv govorim o njihovom značaju. Naši odnosi s Albancima su mnogo teški i moramo, i jedni i drugi da pravimo bolji ambijent - rekao je Vučić.\n- Treba da budu iskreni prema svojoj javnosti i da to kažu - naveo je premijer Srbije.\n* Koga Beograd plaši "velikom Albanijom"?\n* Evo šta je Vučić odgovorio Haradinaju\n* Medijsko posrtanje Hrvatske i Srbije\nSRBIJA Vučić: Moramo pronaći kompromis, Srbi i Albanci će morati da učine ustupke\nSRBIJA "Bio sam napadnut u Srebrenici, ali mi nemamo problem sa BiH"


Bez Dejana Todorovića protiv Grčke i Estonije - SPORTSKI ŽURNAL\nBez Dejana Todorovića protiv Grčke i Estonije\nĐorđević računa na Todorovića već za novembarski prozor, u kome Srbiju očekuju izuzetno važni mečevi protiv Izraela u gostima i sa Grčkom u Beogradu\nIako je njegovo ime ostalo na spisku od 16 igrača, Dejan Todorović neće učestvovati u ovoj akciji reprezentacije.\nMomak koji je igrama u dosadašnjim prozorima oduševio sve ljubitelje košarke u Srbiji, nije mogao da se priključi pre 10. septembra, što je suviše kasno, pa je u dogovoru sa selektorom odlučeno da preskoči mečeve sa Grčkom i Estonijom.\nNaravno, Đorđević računa na Todorovića već za novembarski prozor, u kome Srbiju očekuju izuzetno važni mečevi protiv Izraela u gostima i sa Grčkom u Beogradu.\nTodorović je za reprezentaciju debitovao u kvalifikacijama za Svetsko prvenstvo, odigrao je sve dosadašnje mečeve, osim na gostovanju u Austriji, kada je odmarao. Najbolju partiju pružio je protiv Gruzije u Tbilisiju, kada je ubacio 24 poena, imao pet skokova, šest asistencija, indeks 34.


Radio Rožaje - Opština Rožaje podržala akciju čišćenja jezera „Gazivode“\nponedjeljak, 17 Juni 2019 18:52\nU organizaciji nevladinog udruženja „Srednji put“ (Ekološki sektor), grada Novog Pazara i opština Tutin i Rožaje realizovana je akcija čišćenja jezera „Gazivode“ u Ribarićima.\nOva ekološka mrlja često se u regionu navodi kao primjer nesavjesnog odnosa ljudi prema životnoj sredini i dokazuje koliko čovjek može narušiti sliku životnog ambijenta.\nUčešće u ekološkoj akciji uzeli su mještani i volonteri iz brojnih organizacija predvođeni lokalnim čelnicima.\nOrganizatori su, ukazujući na važnost očuvanja životne sredine, pozvali ljude da djeluju u skladu sa univerzalnim ljudskim i vjerskim principima i pomognu u otklanjanju otpada koji je, kako su rekli, pokazatelj nemarnog odnosa čovjeka prema prirodi.\nAkciji čišćenja pridružili su se predstavnici Sekretarija za planiranje, uređenje prostora i zaštitu životne sredine, Ski centra Hajla, Radio televizije Rožaje, Ribolovnog kluba „Ibar“, Izviđači iz Rožaja i članovi Foruma mladih Bošnjačke stranke predvođeni predsjednikom opštine Ejupom Nurkovićem.\nPrvi čovjek opštine Rožaje naglasio je da će lokalna samouprava u narednom periodu riješiti probleme koji se odnose na nepropisno odlaganje otpada u rijeci Ibar i privremenu deponiju. On smatra da će efikasnom komšijskom saradnjom biti sanirana ekološka katastrofa u Ribarićima.\nNurković kaže da će pitanje privremene deponije u Rožajama biti uskoro riješeno te da taj proces nije jednostavan i da zahtijeva koordinaciju i dogovor između nekoliko nadležnih sektora.\n„Moramo se truditi da gradimo savjestan odnos prema prirodnom okruženju i da u skladu sa evropskim i svjetskim standardima težimo očuvanju životnog okruženja koje nam je darivala priroda. Predstavnici Novog Pazara, Tutina i Rožaja saglasni su da treba hitno definisati radnje koje će se sprovoditi u cilju suzbijanja nepropisnog odlaganja otpada koji prijeti da ozbiljno ugrozi prirodnu ravnotežu i zdravlje ljudi u čitavom regionu. Radi postizanja dogovora na putu ostvarenja tog zajedničkog i važnog cilja, uskoro će biti formirana Komisija sačinjena od eksperata iz brojnih oblasti čiji će rad biti usmjeren prema pronalaženju trajnih rješenja čije će sprovođenje promijeniti izgled naše okoline“, poručio je Nurković.\nGradonačelnik Novog Pazara Nihad Biševac pohvalio je angažman volontera i potvrdio da će podržati mjere koje će dugoročno eliminisati uzroke gomilanja otpada u jezeru.


UJEDINJENA SRPSKA ODLUČUJE: Miladin Radović i Snježana Martić kandidati za direktora "Pošta Srpske" | Banjaluka.net\nUJEDINJENA SRPSKA ODLUČUJE: Miladin Radović i Snježana Martić kandidati za direktora “Pošta Srpske”\nU raspodjeli funkcija u javnim preduzećima u RS unutar vladajuće koalicije, Ujedinjenoj Srpskoj Nenada Stevandića, između ostalih pozicija, pripalo je i mjesto generalnog direktora “Pošta Srpske”, a ova partija uskoro će odabrati jednog od dva kandidata za tu funkciju, saznaje opcija.net.\nKako saznajemo, najozbiljnije šanse da naslijede Jasminku Krivokuću u fotelji u “Poštama Srpske” imaju Snježana Martić i Miladin Radović.\nPrednost Miladina Radovića je u tome što je bitan akter Ujedinjene Srpske na istoku RS. On je predsjednik opštinskog odbora ove stranke u Bratuncu, te odbornik u lokalnom parlamentu, a inače je privatni preduzetnik. Na posljednjim opštim izborima, bio je nosilac liste za NSRS u izbornoj jedinici sedam.\nMeđutim, bez šansi nije ni Snježana Martić – koja je iz Kotor Varoša, ali dugo živi u Banjaluci. Njoj ide u prilog činjenica da već dvije i po decenije radi u “Poštama Srpske”, te da dobro poznaje njihov način funkcionisanja, kao osoba koja je godinama na rukovodećim pozicijama u tom sistemu, od mjesta savjetnice generalnog direktora do šefice kabineta.\nU svakom slučaju, Predsjedništvo Ujedinjene Srpske u bliskoj budućnosti opredijeliće se za jedno od ova dva imena, a predsjednik te partije Nenad Stevandić još nije otvoreno favorizovao ni Radovića, ni Martićevu.


NSinfo: Fruškogorski maraton u subotu - izmena režima saobraćaja\nFruškogorski maraton u subotu - izmena režima saobraćaja\nFruškogorski maraton, 41. po redu, održaće se u subotu, 28. aprila\nzbog čega će biti izmenjen režim saobraćaja.\nZbog maratona privremeno će biti izmenjen režim saobraćaja u delu Fruške gore. U subotu od 8:30 do 13 časova zatvara se za saobraćaj državni put IB reda broj 21 na Paragovu, 200 metara od restorana "Garda", prema Iriškom vencu (put Novi Sad - Ruma).\nOd 18 časova 27. aprila do 20 časova 29. aprila zabranjuje se zaustavljanje i parkiranje na Fruškogorskom putu, od raskrsnice sa Majdanskom ulicom do autobuske okretnice na Popovici. Zabrana zaustavljanja i parkiranja se ne odnosi na prioritetna vozila i službena vozila maratona (posebno obeležena).\nOd 18 časova 27. aprila do 20 časova 28. aprila zabranjuje se saobraćaj u oba smera na Fruškogorskom putu, od raskrsnice sa Majdanskom ulicom do autobuske okretnice na Popovici. Zabrana zaustavljanja i parkiranja se ne odnosi na vozila stanara, gostiju planinarskih domova, korisnika kampa, autobuse, kombi vozila, prioritetna vozila i službena vozila maratona.\nOd 6:30 do 14 časova 28. aprila zabranjuje se saobraćaj u oba smera i zaustavljanje i parkiranje na Fruškogorskom putu od obilaznice do Majdanske ulice na Popovici, kao i pristup iz svih bočnih puteva ka Fruškogorskom putu (posebno iz ulice Ružin venac kod Mošine vile), a okretanje autobusa vrši se na raskrsnici Fruškogorskog puta i Majdanske ulice. Ove zabrane se ne odnose na autobuse (osim zglobnih i spratnih) i kombi vozila koji prevoze učesnike maratona, prioritetna vozila i službena vozila maratona.\n... fruška gora, fruškogorski maraton, Novi Sad


Mladi sa idejama za biznis: Fondacija "Mozaik" i Grad Bihać podržali 14 projektnih ideja u malom biznisu — Radio Velkaton : Radio Velkaton\n21. Aprila. 2022. USK\nMladi sa idejama za biznis: Fondacija “Mozaik” i Grad Bihać podržali 14 projektnih ideja u malom biznisu\nČetrnaest projekata mladih dobilo je financijsku podršku Fondacije „Mozaik“ i Grada Bihaća nakon što su sa svojim idejama konkurisali na javni poziv Omladinske banke Bihać.\nOdabrani su mali biznisi koji će doprinijeti razvoju lokalne zajednice i koji kod mladi razvijaju ideje aktivizma, volonterizma i poduzetničkog duha. Proteklih godina Fondacija je uz podršku Bihaća ali i drugih općina i Gradova usmjerila značajna financijska sredstava u realizaciju inovativnih ideja mladih ljudi…\nFondacija ‘Mozaik’ nastala je prije dvije decenije, 2002. godine i danas važi kao jedna od najinovativnijih fondacija u Jugoistočnoj Evropi koja osnažuje i ulaže u mlade. Njen program Omladinske banke prepoznat je kao izuzetno uspješan i realizuje se u brojnim lokalnim samoupravama.\nCilj je uključivanje mladih u unapređenje svojih sredina a ujedno mladima je ovo prilika da ovladaju s liderskim i praktičnim vještinama, izgrade samopouzdanje i započnu nove radne poduhvate. Da je interes iz godine u godinu veći, pokazuje i današnji primjer iz Bihaća gdje su predstavljeni projekti koji su osvojili najveći broj glasova nakon objavljenog poziva Omladinske banke za tekuću 2022. godinu.\n21.05.2022 Blizu 1,5 miliona KM investicija u infrastrukturu u Bos...\n21.05.2022 Da li se aktualizira migrantska priča u Bihaću?\n21.05.2022 Održana izvještajna Skupština Crvenog križa USK-a\n19.05.2022 U Bosanskoj krupi se gradi najljepši kamp u Evropi


UZBUNA U SRBIJI 'Zapadne sile žele odvojiti Srebrenicu od Republike Srpske! Ova ideja je vrlo opasna' - Jutarnji List\nUZBUNA U SRBIJI 'Zapadne sile žele odvojiti Srebrenicu od Republike Srpske! Ova ideja je vrlo opasna'\n16.06.2015. u 10:52\nNajveće zapadne sile planiraju predstojeće obilježavanje 20 godina od zločina u Srebrenici iskoristiti da taj grad odvoje od Republike Srpske, saznaje Blic.rs.\nParalelno s najavljenom rezolucijom o Srebrenici u Savjetu sigurnosti UN-a i u Kongresu SAD-a, kao i sa sve većim prijetnjama da što više smanje nadležnosti RS, zapadne zemlje planiraju pokrenuti inicijativu da Srebrenica dobije specijalni status. Točnije, da taj grad zbog zločina koji je u njemu počinjen dobije status distrikta kao što ga ima Brčko.\n- Srebrenica bi bila izuzeta iz nadležnosti Banjaluke i stavljena pod jurisdikciju Sarajeva, a pod obrazloženjem da je i tijekom rata tu bila zaštićena zona UN - navodi izvor iz Vlade Srbije.\nOn podsjeća i da su sličnu ideju predlagale bošnjačke stranke još 2007. da bi Banjaluka na kraju Srebrenicu proglasila područjem od posebnog socijalno-ekonomskog značaja. U ovom gradu vrijedi i posebno izborno pravilo da na lokalnim izborima mogu glasati svi stanovnici koju su po popisu iz 1991. godine živjeli o tom gradu, bez obzira na to gdje danas žive.\nŠef diplomacije BiH Igor Crnadak kaže za 'Blic' da je ova ideja vrlo opasna.\n- Nikakvu službenu inicijativu o Srebrenici nismo dobili. Ali ukoliko se međunarodna zajednica na to odluči, mora biti oprezna jer nije prihvatljivo nikakvo prekrajanje ustavnog uređenja BiH - kaže šef diplomacije.\nI vlast i opozicija u RS osuđuju ovu ideju koja bi predstavljala rušenje Daytonskog sporazuma. Da bi bio promijenjen, potrebno je da se o tome usuglase tri konstitutivna naroda BiH, kao i Srbija i Hrvatska. A upravo Beograd, točnije premijer Aleksandar Vučić, bit će pod velikim pritiskom, prije svih od Njemačke, da pristane na slabljenje Republike Srpske u okviru BiH, piše Blic.rs.


Skupština o izmenama zakona o penzijama\nIzvor: RTS, 26.Sep.2018, 10:56 (ažurirano 02.Apr.2020.)\nPoslanici su nastavili rad raspravom o amandmanima na izmene i dopune Zakona o penzijsko-invalidskom osiguranju, kojim se, između ostalog, ukida Zakon o smanjenju penzija najkasnije do 30. septembra. Oktobarsku penziju, koja će biti isplaćena u novembru, penzioneri bi trebalo da dobiju sa uvećanjem. Skupštinsku polemiku obeležila je razmena uvreda između poslanika opozicije i vladajuće većine.\n>> Pročitaj celu vest na sajtu RTS << Predlog zakona o izmenama i dopunama Zakona o penzijskom i invalidskom osiguranju, na koji je podneto 615 amandmana, poslanici opozicije su ocenili kao opasan, dok su poslanici vladajuće većine poručili građanima Srbije da ne brinu jer je, navode, uspostavljen siguran model finanasiranja penzija.\nNovim zakonom o penzijama biće utvrđen pravni osnov kojim se daje mogućnost vladi za isplatu novčanog iznosa kao uvećanja uz penziju u zavisnosti od ekonomskih kretanja i finansijskih mogućnosti budžeta Republike Srbije.\nPored toga, biće promenjen način obračuna visine prevremene starosne penzije za osiguranike kojima se staž osiguranja računa sa uvećanim trajanjem (tzv. beneficirani staž), a koji odlaze u prevremenu starosnu penziju uz smanjenje visine penzije, tako da se "penali" za ove osiguranike računaju u odnosu na njihovu sniženu starosnu granicu za svakog konkretnog osiguranika sa beneficiranim stažom.\nPored ovog zakona, na dnevnom redu su i Predlog zakona o izmenama i dopunama Zakona o visokom obrazovanju na koji je podneto 37 amandmana, kao i Predlog zakona o profesijama od posebnog interesa za Republiku Srbiju i uslovima za njihovo obavljanje na koji je podneto 20 amandmana.\nMinistar za rad Zoran Đorđević rekao je da se penzije neće usklađivati sa rastom cena i inflacijom, već da se teži da penzije dostignu minimalnu potrošačku korpu, što znači da će povećanje biti veće od aktuelne inflacije.\nPoslanica SRS-a Vjerica Radeta je rekla da celokupna rasprava upozorava penzionere, i one koji će to biti u budućnosti, da će biti usvojen jedan veoma opasan zakon koji predviđa mogućnost eventualnog povećanja penzija samo kada to Vlada proceni i kaže da ima dovoljno sredstava u budžetu.\nPoslanik SRS-a Nemanja Šarović je podsetio da Ustav Srbije građanima garantuje određena prava i da postoje određena stečena prava u koja se ne sme dirati, a među je kojima je i pravo na penzije.\nPoslanica SNS-a Aleksandra Tomić je rekla da visina penzija zavisi od ekonomske moći države.\nLider Dveri Boško Obradović je upitao sadašnju vlast kada će penzionerima vratiti otete penzije jer je to, kako je dodao, njena moralna obaveza.\nUvrede u skupštini, Živkoviću opomena\nSkupštinsku polemiku o izmenama i dopunama Zakona o penzijsko-invalidskom osiguranju obeležila je razmena uvreda između poslanika opozicije i vladajuće većine.\nPoslanik SNS-a Srbislav Filipović je rekao da su SNS i Aleksandar Vučić u prethodnih šest godina pokazali kako se pošteno i odgovorno vodi zemlja i poručio opoziciji da pogledaju podršku koju imaju na izborima.\nNakon toga je usledila rasprava između Filipovića i predsednika Nove stranke Zorana Živkovića koji je predsedavajućeg nazvao pogrdnim imenom nakon čega mu je izrečena opomena.\nU raspravu se, između ostalih, uključio i poslanik DS-a Balša Božović koji je Arsiću rekao da nije smeo da dozvoli da se poslanici, bilo da predstavljaju opoziciju ili vladajuću većinu, obraćaju jedni drugima na takav način.\nTokom rasprave povela se i polemika i između Boška Obradovića i ministra Siniše Malog.\nNajpre je lider Dveri Boško Obradović izjavio da "Vučić nije imun na kadrove DS-a" pominjući krađu, na šta mu je Mali uzvratio da laže i da obmanjuje građane.\nBeta: Ministar: Vlada Srbije želi da poveća penzije, da bi stigle potrošačku korpu\nNoviMagazin.rs: Ministar: Vlada Srbije želi da poveća penzije, da bi stigle potrošačku korpu\nVečernje novosti: Đorđević: Vlada želi da penzije rastu više od cena i inflacije\nRadio Televizija Vojvodine: Vlast i opozicija o izmenama Zakona o penzijama


Federacija BiH – Visegradlive.com\nHome / BIH / Federacija BiH\n6 dana ago\tFederacija BiH\nSARAJEVO proteruje ćirilicu, iako je zvanično pismo. Iako su na železničku stanicu Bistrik u Sarajevu ćirilični natpis stavili Austro-ugari, vlasti glavnog grada BiH prilikom obnove su ostavile samo latinicu. Ovaj objekat je bio kulisa za film Valter brani Sarajevo. Na ovakav postupak reagovala je i novinarka …\n1 sedmica ago\tAktuelnosti Višegrad, Federacija BiH, Republika Srpska\nNA bosanskohercegovačkom portalu Klix.ba osvanuo je tekst pun mržnje i zavisti zbog nedavnog susreta tri velikana, nobelovca Petera Handkea, Emira Kusturice i Muharema Bazdulja. Naime, u javnosti se pojavio snimak zabave iz Višegrada koju je Emir Kusturica priredio za Hankea, te su mediji u BiH iskoristili priliku …\n2 sedmice ago\tFederacija BiH\nKompanija Lufthansa obavila je danas prvi let na relaciji Frankfurt – Sarajevo – Frankfurt. Riječ je o povezanosti Sarajeva sa glavnim čvorištem Lufthanse u Njemačkoj. Ova kompanija će na ovoj relaciji, u maju mjesecu, letjeti do četiri puta sedmično iz / za Sarajevo, avionom tipa Airbus A319. Već od …\nBurno u Sarajevu: Komšić napustio sastanak; “Ako može Kosovo, što ne i Republika Srpska”\n3 sedmice ago\tAktuelnosti RS, Federacija BiH\nSarajevo — Članovi Predsedništva BiH održali su sinoć onlajn sastanak sa šefom diplomatije Evropske unije Žozepom Boreljom, prenosi Radio-televizija Republike Srpske. Srpski član i predsedavajući Predsedništva Milorad Dodik rekao je da su sa Boreljom razgovarali o “non pejperu” i aktuelnoj epidemiološkoj situaciji, kao i o Kosovu i položaju Repubike …\n3 sedmice ago\tFederacija BiH, Republika Srpska\nMeđunarodni prijenos novca znatno je olakšan za građane BiH zahvaljujući PostCash mobilnoj aplikaciji. Novac poslan PostCash aplikacijom iz država Europskog gospodarskog pojasa dostupan je u roku od 30 minuta i može se podići u najbližem poštanskom uredu u Bosni i Hercegovini. Samo 30 minuta za transfer …\nBolna ispovijest supruge muškarca iz Konjica preminulog od posljedica korone\n27. Marta 2021.\tFederacija BiH\nIz dana u dan opasni virus korona odnosi mnoge živote u Bosni i Hercegovini. Brojne rođake, prijatelje, kolege i saradnike teško je pogodila vijest da je 20. marta u 45. godini preminuo Jusuf Hadžajlija iz Konjica. Iza njega su ostali neutješna supruga Jesenka, Džan Ali i Sami Isa, sestra Admira, otac Jusuf… Studenti, …\n14. Januara 2021.\tAktuelnosti RS, Federacija BiH, Srbija\nGrađani BiH mogu od danas da uđu u Srbiju bez negativnog PCR testa, potvrđeno je “Nezavisnim novinama” u Graničnoj policiji BiH. “Obaviješteni smo iz MUP-a Srbije da državljani BiH mogu od danas bez testa u Republiku Srbiju”, rečeno je za “Nezavisne” u Graničnoj policiji BiH. Pored toga, svi …\nTreći put u zadnjih mjesec i po zapaljena kuća Borislav Berjana\n2. Januara 2021.\tFederacija BiH\nPonovo napad na srpsku imovinu u Sarajevu U Sarajevu je ponovo zabilježen napad na srpsku imovinu. U naselju Doglodi juče je po treći put u zadnjih mjesec i po danas zapaljena kuća Borislav Berjana, koji sa porodicom nakon dejtonskog egzodusa živi u Višegradu. Doglodi-Sarajevo (Foto: RTRS) Berjan kaže da je ključni razlog …\n25. Decembra 2020.\tAktuelnosti RS, Federacija BiH\nCijene goriva na pumpama širom BiH u posljednjih nekoliko dana ponovo rastu, tako da su na nekim pumpama više od pet do sedam feninga po litru. Na jednoj benzinskoj pumpi u Banjaluci ističu da je prije nekoliko dana benzin koštao 1,74 KM, a sadašnja cijena mu je 1,81 KM …\nPOZNATE KOLIKO ĆE KOŠTATI PROZVODI ČETIRI PROIZVOĐAČA Od 1. januara poskupljuju cigarete, poznate NOVE CIJENE\n22. Decembra 2020.\tAktuelnosti RS, Federacija BiH\nProizvođači i distributeri duvana i duvanskih prerađevina imali su rok do 15. decembra dostaviti Upravi za indirektno oporezivanje BiH nove maloprodajne cijene cigareta i duvana. Do sada su cijene dostavila četiri proizvođača. Cigarete su većinom poskupile u prosjeku između 0,10 i 0,20 KM, dok su cigarete proizvođača JTI …


USKORO POČINJE DESETA NOVOSADSKA JESEN | Novi Sad\nPočetna stranica › USKORO POČINJE DESETA NOVOSADSKA JESEN\nUSKORO POČINJE DESETA NOVOSADSKA JESEN\nU Novom Sadu se godišnje održi više od 200 različitih manifestacija i događaja, a Novosadska jesen spada u grupu tradicionalnih, jer je ovo deseta godina za redom da Pokret gorana Novog Sada organizuje ovu manifestaciju. Za naš grad je značajna iz ugla ekologije, turizma i privrede, jer u sebi upravo objedinjuje ove tri tematike.\n- Kao neko ko je u našem gradu zadužen za privredu, poljoprivredu i turizam, Novosadsku jesen posmatram više iz privrednog ugla, u širem smislu, jer se na njoj predstavljaju proizvodi koji su delo naših preduzetnika i poljoprivrednika, kojima je ovo odlična prilika da se predstave potencijalnim kupcima u Novom Sadu i okolini – istakao je član Gradskog veća za privredu Goran Sečujski.\nGrađani Novog Sada i gosti iz drugih mesta u Srbiji imaće priliku da od 22. do 26. oktobra na SPENS-u posete izložbu sezonskog cveća i sadnica, saksijskog cveća i razne opreme za hortikulturno uređenje, te izložbu meda, zdravstveno-bezbedne hrane i izložbu rukotvorina starih i umetničkih zanata.\nOsim navedenog izložbenog karaktera, ova manifestacija ima i edukativni karakter, jer se u okviru Novosadske jeseni organizuju predavanja, okrugli stolovi i radionice, a ove godine će se obraditi tema vode za piće.\n-Ono što je po meni u svemu najvažnije jeste što su deca jedna od ključnih ciljnih grupa ove manifestacije, koje od najranijih dana treba upoznavati sa svim bogatstvima Novog Sada i Srbije, pokazati im rezultate rada naših preduzetnika i poljoprivrednika i pružiti im osnovna znanja o značaju očuvanja sredine u kojoj živimo – rekao je Sečujski.\nSve navedeno biće praćeno i odgovarajućim kulturno-umetničkim programom i, kako je zaključio Sečujski, to čini ovu manifestaciju takvom da moramo da budemo ponosni što se organizuje u Novom Sadu i što se uspešno održava već desetu godinu za redom.


Srpsko crkveno pjevačko društvo „Srbadija“, u utorak, 19. novembra, obilježava 120 godina od osnivanja i vrhunskog doprinosa kulturnom životu Grada Bijeljina i srpskog naroda. :: realno55 ::\nU Galeriji Centra za kulturu „Semberija“ u 18.30 časova biće otvorena izložba povodom ovog značajnog jubileja, a u 19.00 časova u Velikoj sali Centra za kulturu biće održan koncert Hora „Srbadija“ sa gostima, hora koji ime Bijeljine pronosi širom svjetske horske scene.\nSrpsko crkveno pjevačko društvo „Srbadija“ osnovano je 1899. godine, a najveći uspon doživjelo je pod vođstvom poznatog muzičkog pedagoga Stevana Krnića između dva svjetska rata. Kao i ostalim nacionalnim društvima, rad ovog hora je više puta zabranjivan, definitivno nakon Drugog svjetskog rata, da bi ga Krnić obnovio pod imenom Sindikalni pjevački hor, koji je uskoro postao Kulturno-umjetničko društvo „Radojka Lakić“ i uspješno je radio do 1953. godine.\nHor je obnovljen 1992. godine, od kada niže uspjehe na takmičenjima u regionu i svijetu. Dirigent Desanka Trakilović vodi „Srbadiju“ gotovo tri decenije, a na svjetskoj rang listi horova, koju objavljuje ugledna međunarodna fondacija „Muzika mundi“, bijeljinski hor zauzima 23. mjesto u kategoriji tradicionalne muzike i 36. mjesto u kategoriji mješovitih horova.


Zavirite u najluksuzniji Starbaks na svetu - Lux Life luksuzni portal\nIpak, svetski poznati lanac sada isprobava sasvim novu taktiku u Milanu. Njihova prva italijanska lokacija meri oko 2.300 m2 i kreirana je kao omaž espresso kulturi, koja je pre trideset pet godina inspirisana Hauarda Šulca da kreira Starbucks iskustvo.\nOvo je jasno pokušaj prodiranja kompanije bazirane u Sijetlu na tržište zanatskih kafeterija, koje je u poslednje vreme u centru pažnje svih konzumenata širom sveta. Njihova ponuda izgrađena je oko Arabica sorti kafa koje potiču iz više od 30 zemalja širom sveta.\nNjihovu kafu biraju stručnjaci po pitanju kvaliteta, a svaka od njih ima jedinstveni profil ukusa i priču iz regije gde je uzgojena. Sedam kafedžija koji su proveli skoro godinu dana na obuci u Starbucks pržionicama širom sveta, odgovorni su za svako zrno kafe koje se ovde iskoristi. Oni primenjuju svoj zanat svakodnevno u milanskoj kafeteriji, gde će se po prvi put praviti originalna Starbucks kafa.\nU ovoj kafeteriji, gosti će imati pristup stotinama barista koji će ručno pripremati meni koji sadrži više od 115 pića. Po prvi put, Starbaks će sadržati affogato stanicu, gde će gosti moći da uživaju u šotu kafe, sipanog preko jedne kugle sladoleda koji se ručno pravi tečnim azotom.\nMilanska lokacija će takođe prva u svetu sadržati Arriviamo Bar, gde će tim miksologa kreirati pića sa specijalnog menija, koji se zasniva kako na italijanskoj tako in a Starbaks tradiciji.\n“Tokom mog prvog putovanja u Milano 1983.godine, bio sam opčinjen osećajem zajednice koji sam spoznao u njihovim espresso barovima. Ljudska interakcija je bila toliko slobodna i originalna između barista i njihovih mušterija. Otvaranje milanske pržionice i Starbaksa je kompletiranje jednog kruga”, kaže Hauard Šulc. “Sve što smo iskusili, od prvog momenta inspiracije koji se dogodio pre 35 godina do danas, donosimo sa velikim poštovanjem u Italiju. U ime 350.000 partnera koji svakodnevno nose zelene kecelje, i milione onih koji su bili pre njih, jako sam ponosan i srećan što našim italijanskim kupcima sada predstavljam iskustvo koje im nudi apsolutno najbolje od Starbaksa”.\nSa toliko novih ponuda koje su dostupne Italijanima, moramo reći da im zavidimo. Nadamo se da će Starbaks poneti barem neke od njih sa sobom kada bude kročio na teritoriju Srbije.


Izlet opovačkih penzionera - ePancevo\nJoš jedna lepa ekskurzija za penzionere iz naše opštine. U organizaciji Udruženja penzionera Opštine Opovo organizovana je jednodnevni izlet do Oplenca i Aranđelovca. Ekskurzija je finansirana sredstvima preko projektnih konkursa za udruženja koje raspisuje i finansira Opština Opovo.\nU okviru ovog izleta bogat sadržaj i obilazak sa stručnim vodičom. Opovački penzioneri posetili su Oplenac gde su obišli crkvu Svetog Đorđa, Karađorđevu crkvu, Mauzolej srpske kraljevske porodice, kuću kralja Petra, spomenik Karađorđu i Karađorđev konak, a ručali su u hotelu Oplenac.\nIspred spomenika Karađorđu\nNakon Oplenca sledio je obilazak Aranđelovca i poseta Bukovičkoj banji.\n„Imali smo izuzetno lep izlet, poslužilo nas je vreme, puno toga lepog smo videli i zanilmljivog čuli od našeg stručnog vodiča, tako da se vraćamo prepuni impresija i utisaka“, izjavio je po povratku vođa puta predsednik Opštinskog udruženja penzionera i zamenik predsednika opštine Žika Nestorović.


Počela izgradnja Hidorelektrane „Mrsovo“ | Palelive.com\nPočetna Regija Rudo Počela izgradnja Hidorelektrane „Mrsovo“\nPočela izgradnja Hidorelektrane „Mrsovo“\nRUDO – Radovi na izgradnji Hidroelektrane „Mrsovo“ kod Rudog instalisane snage 36,8 megavata danas su zvanično počeli potpisivanjem Povelje i polaganjem kamena temeljca, koje su obavili predsjednik Republike Srpske Milorad Dodik i vlasnik „Komsar enerdži grupe“ Rašid Sardarov.\nDodik je rekao da je vlasnik „Komsar enerdžija“ obezbijedio sredstva za ovu investiciju u iznosu od 200 miliona KM.\n„Ova investicija je dokaz da Vlada Republike Srpske ulaže maksimalne napore za razvoj istočnog dijela Republike Srpske. Dokaz za to je i izgradnja saobraćajnice i tunela na Čemernu, zatim ulaganje u izgradnju Andrićgrada i ovaj hidroenergetski objekat u Rudom“, naglasio je Dodik.\nOn je podsjetio da Serdarov i njegova kompanija ulažu dosta novca u Republiku Srpsku i istakao da će tako biti i ubuduće.\nSerdarov je rekao da će ova investicija omogućiti narodu ovog kraja da bolje živi, da se poboljša njegova socijalna struktura i da mladi ljudi ostaju da žive u ovoj opštini.\n„Na vrijeme su pribavljene građevinska i ekološka dozvola. Namjera je investitora da hidroelektrana ne naruši prirodnu sredinu i ljepotu ovog kraja i trud građana ove opštine da rijeka Lim bude čista i bistra“, rekao je Serdarov.\nOn je naveo da se u Republici Srpskoj osjeća kao kod svoje kuće i zahvalio za to predsjedniku Dodiku.\nMinistar za prostorno uređenje, građevinarstvo i ekologiju Republike Srpske Srebrenka Golić rekla je da Hidroelektrana „Mrsovo“ neće imati značajniju akumulaciju i da se ona svrstava u red protočnih hidroelektrana.\n„Značajno je da će na ovom hidroenergetskom objektu, kada bude završen, biti zaposleno 25 radnika i stručnjaka“, istakla je Golićeva.\nMinistar industrije, energetike i rudarstva Republike Srpske Željko Kovačević zahvalio je kompaniji „Komsar enerdži“ koja, osim ovog hidroenergetskog objekta, ulaže i u energetska postrojenja u Ugljeviku.\nNačelnik opštine Rudo Rato Rajak rekao je da Ruđani doživljavaju ovaj projekat kao početak razvoja skoro zamrlog grada i njegove industrije, otvaranja novih radnih mjesta i napretka u svakom pogledu.\nVrijednost investicije u Hidroelektranu „Mrsovo“ je 200 miliona KM. Pod akumulacionim jezerom biće oko 200 hektara zemljišta, a voda će doći do regionalnog puta Brodar – Rudo – Priboj.\nGodišnja proizvodnja hidroelektrane biće 141 gigavat-čas električne energije. Ona će biti priključena na elektroenergetski sistem Republike Srpske.\nPolaganju kamena temeljca prisustvovali su ministar trgovine i turizma Republike Srpske Maida Ibrišagić-Hrstić, generalni direktor „Elektroprivrede Republike Srpske“ Branislava Milekić, narodni poslanici, načelnici susjednih opština i drugi gosti.\nPrethodni članakPočelo kupanje, ali ne i zvanična sezona\nNaredni članakOtvoren hotel „Komsar Rudo“


PZP učestvovao u konsultacijama o "novom" mandataru zato što uvažava institucije: Stručno mišljenje PZP-a šaljemo na tri adrese, pitanje mandatara nije pokretano | Probajuci's Blog\nPoziv novinarki lista Dan upravi policije, rezultirao protivterorističkim pregledom redakcije\tGlas Amerike: Ukidanje viza ka EU ipak do kraja godine?!\nPZP učestvovao u konsultacijama o "novom" mandataru zato što uvažava institucije: Stručno mišljenje PZP-a šaljemo na tri adrese, pitanje mandatara nije pokretano\nprobajuci\tDPS, PZP, Unutrašnja politika\t3 Comments\nPokret za promjene ponudio je da se izborni program te stranke nađe u programu nove Vlade Crne Gore, kazao je danas potpredsjednik PZP-a Branko Radulović. Radulović se, kao predstavnik PZP-a, odazvao pozivu crnogorskog predsjednika Filipa Vujanovića na konsultacije o mandataru za sastav nove Vlade.\n“Dogovorili smo se da stručno mišljenje PZP-a, u odnosu na krupne probleme u Crnoj Gori, šaljemo na tri adrese – predsjedniku države, premijeru i predsjedniku Skupštine, pa neka se oni odrede prema njima”, naveo je on.\nPotpredsjednik PZP-a je kazao da u razgovoru nije pokrenuto pitanje mandatara. Radulović je rekao da bi PZP, kada je u pitanju mandatar, želio da postoji “diskontinuitet politike Đukanovića”.\n“Skeptik sam, međutim, u odnosu na to, imajući u vidu neke odluke prema krupnim crnogorskim dešavanjima i resursima, koje je on (Đukanović) već donio”, naveo je on. Radulović je kazao da je PZP prihvatio poziv na konsultacije, jer uvažava crnogorske institucije i zato što se država nalazi u specifičnoj situaciji.\nPotpredsjednik PZP-a je podsjetio da se ta stranka odazvala na konsultacije o mandataru i nakon parlamentarnih izbora 2006. godine. Prema njegovim riječima, čitav svijet u narednom periodu očekuje kriza, zbog čega će se sve zemlje više okretati same sebi.\n“I Crna Gora treba da se okrene sebi. Neophodno je da sve svoje mogućnosti valorizujemo na najkvalitetniji način, i da iza tih rješenja stoji struka i široki društveni konsenzus”, kazao je Radulović.\nMay 06, 2009 @ 01:00:40\nMay 06, 2009 @ 04:26:46\nrekao je “siljemo” a ne saljemo\nMay 07, 2009 @ 16:25:41\nUkrstite ovo sto iz PzP pricaju sa ovim sto kazu iz Ifimes-a i opet je prejasno kako se ko pozicionira prema politickoj poziciji u CG.


BAJDEN POD PRITISKOM: Novim sajber napadima Putin testira Bajdena – Portal Luca\nBAJDEN POD PRITISKOM: Novim sajber napadima Putin testira Bajdena\nNizom novih sajber napada grupa iz Rusije na američke kompanije, Vladimir Putin stavio je na test odlučnost Džoa Bajdena (Joe Biden), nakon što je predsjednik SAD oštro upozorio Moskvu da će se suočiti sa srazmjernim odgovorom ako se nastave hakerski napadi, pišu svjetski mediji, ukazujući na rizik od dalje eskalacije.\nPoslije sastanka s najvišim savjetnicima za sajber bezbjednost u srijedu, 7. jula, Bajden je rekao da će “isporučiti” odgovor Putinu za talas napada ucjenjivačkim softverom (ransomware) na američke kompanije. Međutim, Bajdenova neodređena izjava ostavila je nejasnim da li planira još jedno usmeno upozorenje Putinu kao tokom njihovog samita u Ženevi ili će krenuti s agresivnijim opcijama za demontiranje infrastrukture koju koriste ruske kriminalne grupe, piše Njujork tajms (The New York Times).\nSvaka opcija nosi značajan rizik, jer Rusija može da pojača svoje akcije, ističe list i dodaje da je nedavna poplava ransomver napada pokazala da mnoge kompanije u privatnom sektoru, kao i federalne i državne agencije i dalje imaju puno ranjivih tačaka koje, kako piše list, ruski akteri mogu da pronađu i iskoriste.\nArgument Bijele kuće je da napadi potiču s ruske teritorije, pa je na Putinu odgovornost da ih spriječi, i da će same SAD to uraditi ako to ne učini ruski predsjednik. Putin negira da napadi dolaze iz Rusije i tvrdi da su SAD sa svojim sajber operacijama širom svijeta najaktivnija remetilačka sila na internetu, ali je, ukazuje Njujork tajms, očigledno da veliki broj ransomver napada dolazi iz Rusije i da je taj softver često napravljen tako da izbjegava mete na ruskom govornom području.\nPosljednjih dana sve veći broj stručnjaka tvrdi da su SAD suočene s takvim baražnim napadima da moraju da uzvrate jačim udarom, čak i ako ne mogu da kontrolišu odgovor, ukazuje list, navodeći da je Bajden pod sve većim pritiskom da preduzme neku vidljivu mjeru – možda napad na ruske servere ili banke koje omogućavaju njihov rad, budući da je Moskvi uputio oštra upozorenja da će na sajber napade na SAD odgovoriti sličnim akcijama protiv Rusije.\nBajden je na samitu u Ženevi prije tri nedjelje iznio spisak 16 oblasti “kritične infrastrukture” za koje SAD smatraju da su nedodirljive i da zaslužuju odgovor u slučaju napada. Posljednji napad, tokom američkog praznika Dana nezavisnosti 4. jula, izvela je grupa REvil (skraćenica od ransomware evil) koja koristi ruski jezik. Neposredna žrtva bila je kompanija Kaseja (Kaseya), koja obezbjeđuje softver za hiljade manjih firmi.\nUpadom u Kasejin softver, REvil je mogao da uzme za taoce 1.500 kompanija. Preliminarna procjena ustanovila je da ransomver napad tokom vikenda nije pogodio kritičnu infrastrukturu, poput električne mreže, vodovoda ili samog interneta, za šta je Bajden upozorio Putina da je crvena linija.\nSalvom sajber napada Putin testira Bajdenovu odlučnost, ocjenjuje Tajms (The Times) uz konstataciju da je američki predsjednik pod sve većim pritiskom da djeluje nakon što se saznalo da je IT kompanija Sineks (Synnex) koja radi za Republikanski nacionalni komitet (RNC) bila meta napada hakera za koje se sumnja da imaju podršku Kremlja.\nVjeruje se da se napad dogodio u petak prošle nedjelje, otprilike kada je bio i ransomver napad na Kaseju poslije kojeg je, kako navodi britanski list, ruska kriminalna grupa REvil tražila 70 miliona dolara da oslobodi IT sisteme.\nZa napad na RNC američke bezbjednosne agencije uprle su prst u rusku spoljnu obavještajnu službu SVR, koja je hakovala i Demokratsku nacionalnu konvenciju tokom predsjedničkih izbora 2016. Napad na drugu stranu je, ukazuje londonski list u analizi, zaplet kojem možda Moskva nije mogla da odoli, što podvlači njenu namjeru da sije zbunjenost i nepovjerenje.\nNapad na RNC povećava ulog, ocjenjuje Tajms, pošto je Bajden u Ženevi upozorio Putina da će biti posljedica ako Moskva nastavi da dopušta hakerima iz Rusije da napadaju kompanije u 16 oblasti “ključne infrastrukture”. Bajdenovi protivnici kažu da je time dao Kremlju kart blanš za napade na mete izvan tih kategorija.\nKada se Bajden susrio s Putinom u Ženevi, glavna tema američkog predsjednika bili su sajber bezbjednost i ransomver napadi na zapadna preduzeća i vlade. Moskva vidi sajber prostor kao nov front asimetričnog sukoba sa Zapadom i mnogi posmatrači su doveli u pitanje mudrost Bajdenovog susreta s Putinom, bez promjene u ponašanju ruskog predsjednika, ukazuje londonski list i zaključuje da je teško vidjeti kakvu je razliku napravio samit u Ženevi.\nOdbrana nije dovoljna\nMada je napad na Kaseju izazvao manje štete i poremećaje u kritičnoj industriji od nedavnih napada, sama činjenica da je do napada uopšte došlo, zabrinjavajući je znak da se Putin ne obazire na Bajdenov zahtjev da spriječi sajber kriminalce koji iz njegove zemlji izazivaju pustoš širom svijeta, piše Vašington post (The Washington Post) u uredničkom komentaru.\nBijela kuća radi na strategiji za ransomver napade koja bi trebalo da uključi odvraćanje od plaćanja ucjena, regulisanje kripto valuta i sprečavanje pranja novca, uz postavljanje minimalnih sigurnosnih standarda, zajedno s ostalim najboljim praksama za pojačavanje odbrane. Međutim, kako navode urednici lista, napad na Kaseju je uznemirujući podsjetnik da se kompanije nikada ne mogu potpuno zaštititi.\nDrugim riječima, odbrana nije dovoljna – neophodne su i ofanzivne mjere, ocjenjuje liberalni američki list, navodeći da bi najefikasnije mjere mogle doći od Putina ako ima ikakvog interesa da spriječi napade, pošto je Kremlj vrlo efikasan u sprovođenju zakona ili svoje verzije zakona kada to želi. Mnogi sajber kriminalci nalaze se u Rusiji gdje direktno sarađuju s režimom i njegovim bezbjednosnim službama, dok drugi rade u skladu s onim što smatraju da vlasti žele.\nPutin, međutim, ništa neće uraditi ako nema posljedica nečinjenja i sada je na Bijeloj kući da jasno stavi do znanja kakve bi posljedice mogle biti, piše Vašington post, dodajući da one ne treba da obuhvate samo uobičajene sankcija, poput zamrzavanja imovine ili trgovinskih ograničenja.\nPosljedice takođe moraju da uključe agresivno razbijanje tih bandi – u Rusiji, na njenom internetu i cijelom sajber prostoru nad kojim tvrdi svoj suverenitet i gdje Putin vjerovatno ne želi da zalaze američke vlasti, podvlači list, ističući da je najmanje prihvatljiv odgovor da se dalje čeka da se vidi da li će Putin nešto uraditi po pitanju hakerskih napada s ruske teritorije.\nEskalacija ili prazna upozorenja predsjednika SAD-a\nBajden se nije plašio da oštro razgovara s Putinom i pred njega iznese očekivanja, ali kada predsjednik SAD povuče jasnu crvenu liniju, onda je mora i nametnuti, piše konzervativni Volstrit džurnal (The Wall Street Journal) u uredničkom komentaru, ističući da je ruski predsjednik stavio je na test Bajdenovo obećanje po pitanju sajber napada.\nPutin je tokom svoje vlasti napadao susjedne zemlje, miješao se u izbore na Zapadu, izvrdavao sporazume o kontroli naoružanja i dozvoljavao sajber napade na SAD, uprkos, kako ističe američki list, najboljim naporima predsjednika Džordža Buša mlađeg (George W. Bush), Baraka Obame (Barack) i Donalda Trampa (Trump) za unaprjeđenje odnosa.\nBajdenov tim je tvrdio da samit prošlog mjeseca u Ženevi neće riješiti problem, ali da bi mogao da ograniči štetu, ukazuje Volstrit džurnal, ali i ocjenjuje da novi sajber napadi sugerišu da je to bilo pogrešno.\nBajden je naznačio da će SAD reagovati ako utvrde da je Kremlj kriv za nedavne napade. Srazmjeran odgovor rizikuje dalju eskalaciju, ali nakon što je javno povukao crvenu liniju, Bajden nema drugog izbora jer će inače, kako piše konzervativni list u uredničkom komentaru, pokazati Putinu i drugim siledžijama širom svijeta da su riječi američkog predsjednika prazne.\nMERKEL I BAJDEN: Njemačka i SAD zajedno protiv ruske agresije\nPOSLIJE 5 GODINA: Rusija dozvolila letove ka egipatskim odmaralištima\nBAJDEN: Moja odanost Izraelu je čelična